Dr. Sasa Chunmang Hi Cu Uar A Um Kho Tuk Ee, Zumhawk A Tlak Mi Asi – Chuncha News\nDr.SaSa Chunmang Part( 2): Vice President Henry Van Thio, Center Government Naypyidaw 2020 – 2025 ah Chim rel khawhnak a ngeih lio caan ah hin Chin State cu Kawlram le Asia ram ah fim cawnnak Sianginn a tha bik hmun si ding le a min thangbik si dingin kan ser lai.\nChin State 9 Township ah fim cawnnak International School kan tuah lai i, Vawlei cung min thang UK, USA, Australia le Europe Sianginn hna he pehtleihnak kan tuah lai. ca chimtu min thang kan sawm hna lai i, World level in Myone 9 ah International Sianginn kan ngei lai. Asia ram le Kawlram in Sianginn kai ah Chin State ah an rak phan lai i, Chin State cu Fimthiam cawnnak State min thang bik ah kan ser lai.English hi Chin State ah Automatic in Bung holh ah ai cang te lai. Cu caah kan mah le kan holh kan philh lo nak caah mah tein Radio station le local TV kan ngei lai i, Nifatin in thawngthanhnak news kan tuah peng lai.\nChin State Government University vialte hi International University he peh tleihnak kan ngeih ter dih lai i, Ramdabg in part time le full time in Chin State ah ca chimtu Prof. an ra lai i, Electronic Library le ram dang nih an hman mi fimthiam cawnnak thilri vial te kan hmang kho lai, Chin State University Cu Kawlram le Asia ram ah Minthang bik University pakhat ah kan ser lai. Kawlram le Asia ram kip in Siangiin kai ah Chin State an van fuh ve cang lai.\nGovernment School Tang 8 tang vialte chun ah inn tin lo in UN le International bawmhnak in chuncaw free tein pek khawh kan zuam hna lai.\nLai tlang Fiangtlang kip ah Thlacamnak inn, world level in kan tuah lai, Vawlei cung min thang Vailamtah tung fingtlang kip ah kan dirh lai i, Biaknak lei min thang State pakhat ah kan ser lai i, Kumkhat ah millions in Tourist lut kho ding in kan zuam lai. Thli thiang umnak Lai tlang cu Vawlei cung nih an interest bik mi hmun State pakhat ah kan ser lai. Bawipa kan lei a Ttan ah cun, By Peter Ngun Za Cung\nLive Debate Ah Aho Nih Dah A Tei Lai Tiah Na Zum?


Cawnnak le Theening | The Chin Foundation\nYou are here: Home Cawnnak le Thenning Cawnnak le Theening\nComments Off on Cawnnak le Theening\nKan thil ti khawhnak a tthan khawh i kan khuasak a rem deuhnak hnga thuk deuh le sang deuh purh khawhnak tthening (capacity building) le ngol lo in cawn pengnak (life long learning) hna hi a bikin tolrel cuahmah asi. Cu bantuk cawnnak hna a bawmchantu dingah; a bu bu in ceihhmainak a phunphun, caan tawi le caan sau tthening, internet in cawnnak le biaruahnak tbt in tolrel asi.\nFimthiamnak lei cawnnak ah thazang kan pekmi a tthawntertu le a fehtertu dingah bawmhnak le ttanpinak (sponsorship and scholarship) tete zong timhlamh asi. Mi dang pakhat khat kha hmailei ah kaar khat te a kar khawh i cunih cun a nunnak ah teinak nun a ngeih khawh i amah bantuk in mi dang zong a cawnpiak khawh ve hna ahcun minung pakhat te hmangin vuleipi na hei thlen khi asi ko. Kan miphun hi cawnnak leiah tampi ttan kan lak rih a hau. Cozah bochan in cawlcangh awk a tthat lo caah hiti hin pakhat le pakhat kan ittanpi i kan miphun hi kan sersiam a hau cang.\nRam leng chuakmi Chinmi hna nih fa tampi kan ngei ngam ti lo. Sihmanhsehlaw kan fa le bantuk kan thisen khat asimi kan unau hna kan ramah ttanpi haumi tampi an um. Cuhna bawmh le ttanpi dingah rian khinh kan si. Mirang zumtu tthen khat pawl mission rian ttuan ning cu mah fa le pinah midang fa zohkhenh chap (adoption) hi asi. Atu dum a kan hlantu pa hi amah nih fa 3 a ngeih hna i midang fa 5 adoption a tuah hna. Mah fa le tluk in midang fa le zohkhenh piaknak nun in Bawipa rian an ttuan i mi thil rit an chawn hna. Kan nih zong cu bantuk zohkhenh ding kan ramah tampi kan ngei. Umpi theng lo in a langin cawm ken khawh an si. A thluak a ttha ngaingai mi, a fel ngaingai mi, bochan tlak taktak te ding mi kan unau tampi harsat ruangah lung dong le zaangfak in an um. Minung (human resource) lei cun bawmh ding le hman ding tampi an um. Chuak lakin tanpi tu kan hau. Hi parokrem ah tel dingin phaisa tampi a hau lem lo. Tel ve i mi bawmh na duh ahcun ttuantti dingin kan in sawm hna.\nFiled in: Cawnnak le Thenning


Lunglawmhnak Mitthli a luang! – The Cherry Par\nRal ruangah kan biakinn pi zam takin kan khrihfabu kan i țhek dih. Kan biakinn le kan umnak quarter zong December 4 ah a kang dih. Cun chaklei kan quarter zong Dec. 17 ah a kang dih hoi.\nHramtu le hnemtu tampi lakah Bual Section kan pale hruainak in Bual Section chung um khrihfabu nih an kan hram i Section kan pale Rev. Za Cung Thang, Pastor John Dawt Cung le Pastor Thawng Zel hna cu Thantlang UPC pastorte (Rev. Biak Mawng, Pastor Van Leng Mang, Pastor Thian Hnem Tial) kan umnak cio an rak phan.\n“Ral ruangah nan zam, nan biakinn le nan umnak inn a kang dih. Lahkhah nan ei ti lo caah kan in tuarpinak hna kan vun langhter an ti i an muihmai langh tiang lawng si loin phaisa sing 5 cio in an kan hramnak an langhter chih. Bawipa nih Bual Section chung khrihfabu vialte le Section kan pale cungah thluachuah pe chin ko hna seh.\nBual Section riantuantu vialte le khrihfabu nan cungah kan i lawm tuk hringhran. Bawipa nih thluachuah in pe ko hna seh. BualSection riantuan tu le A chung um mi vialte Pathian nih thlachuah nak tu in pe ko hna si. A sunglawi tuk hringhran, kan Bawipa Jesuh nih aram kaunak ca hmang chin ko hna seh.\nHabakkuk Nun Kan Cawng Lio; Phungthlukbia 28:12 “Miṭhalo nih uknak an lak tikah mi cu an i thup dih” a ti bantukin kan i thup caan hi a sau ko cang. Thup timi cu siarem tein um khawhnak hmun asi bal lo; a muinak, a kuarnak le hmun kikiang ah i tenh chih buin um asi tawn.\nKan i thupnak hmun in Habakkuk nun kan cawn lio asi. Kan i kenmi hnihchun te a vun dih ziahmah i har ciocio hmanhah tar le ngakchia ngei caah a har deuh khun. Sihmanhsehlaw Bawipa ah cun kaa lawm ṭhiamṭhiam ko lai i A ka khamhtu Pathian cu ka lawmh ṭhiamṭhiam ko lai. “Bawipa Pathian cu ka ṭhawnnak hram a si, Ka ke cu sazuk ke bantukin a khul a ranter hna i tlang sang cungah khan a ka hruai.” Habakkuk 3:18-19.\nPathian khua khan theih khawh a har A fa le ca ah thil tha lo khua a khang bal lo mi Pathian kan ngei in khawh nak rha zang a kan pe tu zong a mah a si mu. Zan mangchia khi hei siseh law cu kan va duh dah. Zeihmanh nih a hrawk khawh lo mi Pathian Thlarau biakinn kan si nak kha a tak in hmankhawh cio i zuam ko hna usih law.Kan in ngaituk hna. Credit: Rev. Biak Mawng\n← Rak i ralring uh, CDF nih khua fak deuh in kan i ruah a hau!\nThantlang Tipil Khrihfabu cu a lamkip in philh khawh lo dingmi ka Khrihfabu a si! →


DONALD TRUMP NIH HOUSE AH BILL THAR A CHUAH PIMI AN COHLAN CANG – The Chinlung Post\nDecember 29, 2020 admin Local News 0\nDemocrats party nih US um tax pekmi, minung pakhat cio nih US $2000 ngah ding in anmah party nih an control mi House [ Pyithu hluttaw] ah bill thar an chuahpi i, tu zanlei ah an pass hnu ah Republican nih an control mi Senate [ Amyotha huttaw ]ah an kuat. Senate hruaitu hna nih Senate floor ah an chuahpi le chuahpi lo ding a fiang rih lo.\nAn chuahpi hmanh ah an pass lai zumh a um lo. Republican nih $2000 tiangtiang pek ding hi an duh lo, zeicatiah US National leiba hi $27 trillion reng lo a phan cang caah US citizen minung pakhat nih kan ngeihmi leiba hi $220000 renglo cio a si cang caah a si.President Trump nih cun minung pakhat nih $2000 cio ngah kho ding in congress a fial hna.\nSenate nih an cohlan ahcun President Trump nih minthut lai tiah zumh a si. Asinain Republican nih an cohlan lai zumh a um lo. Democrats pawl nih hin Republican nih an cohlan lo ding theih ko bu in anmah control mi House [ Pyithu hluttaw] ah an chuahpi i an pass mi hi politic ceihnak caah an hmanmi sawsawh a si lai tiah an zumh. January 4 ah hin Georgia state ah Senate minung pa hnih thimnak a um.\nMah ruangah democrats pawl nih hmak laak duh ah bawmhnak $2000 pek ding hi an chuahpi than mi a si lai tiah zumh a si. Republican nih minung pakhat an laak khawh ahcun Senate an control khawh rih lai. A pahnih in an sungh sual ahcun Democrats nih house le senate a control te lai caah tihnung ngai a si.\nTrump nih min a thutmi $900 billion chung i a tel cangmi Second Stimulus $600 cio hmuh dingmi kha cu ninga ni [ Friday ] hrawng ahcun direct deposit in nan bank cio ah a phan lai tiah zumh a si. Credit: Salai Lairamthang\nDONALD TRUMP TIMH TUAHNAK VIALTE AN HMUH CANG


Rev. David Lah Kongah Hmuh Ning Pathum : Aung Myint Thang – FIAKFAIROCK\nRev. David Lah Kongah Hmuh Ning Pathum : Aung Myint Thang\nUK ka hawile nihhin a konglam hi an ka hal tawn. “Jesuh a zummi cu Coronavirus an ngei kho lai lo” tiah a timi cu tlau pei a si cu tiah an ka ti tawn. US lei news le online i a ummi news tampi zong nih hi a chimmi te hi a langh ter duh ngai. “Christians are immune to Coronavirus,” said Rev. David Lah, tiah ca an ttialmi tampi kan hmuh. Cucaah ram dang miphun pawl nihcun David Lah hi kalsual, cawnpiaknak hman lo ah an chiah.\nBiaknak dang nihcun Rev. David Lah cawnpiaknak ah ai telmi “Jesuh a zummi cu Coronavirus an ngei kho lai lo” a ti i amah nih a ngeih ve ti an theih tikah Khrihfa zumhnak hi phun dang ngai in a ruatmi an um. Khrihfa zumhnak hi adik lomi cawnpiaknak ah a ruatmi kha an karh chinchin. Cun, David Lah nih a tuahmi pumhnak in zawtnak a ngeimi hi 100 renglo an karh ti asi tikah a cungah an huatnak hi a karh chinchin. Kawlram i zawtnak a ngeimi ah 55% hrawng hi amah ruangah a karh ti asi caah an lung a faak tuk. Cun a cawnpiaknak thawngin zumlotu tamnawn Khrihfa i an rak luh bal ca zongah a cungah an ngaihchiat hi asi ttheu lai. Cucaah hi hna nihcun David Lah cu Kawlram hrawktu, virus karhtertu ah an ruah. Cun David Lah kha Khrihfa nih an dirkamh tikah zumlotu nih Khrihfa biaknak an hmuh ning kha a dik lo chinchin.\nDavid Lah a rak uar ciami Khrihfa hna nihcun David Lah tlaih a ton hi a palh ruangah asi tihi an chim duh lo. Kawl cozah nih Khrihfa an kan rem lo caah asi titehna, the minority, mitlawm kan si caah an kan nehsawhnak asi titehna, Pathian sunparnak caah asi titehna, Pathian nih thong chungah a sunparnak ai langh duh caah Pathian nih a hruai titehna in an chim ve. Acheu nihcun Jesuh an tlaih lio he khan an tahchunh. Palhnak a ngei lo a timi zong an um. Thawngtthabia a dirpi ruangah tlaih a ton hi asi ko an ti.\nKeimah pumpaak nihcun ka zaangfaak, ka dawt, thla ka cam piak. Thong zong saupi tla hlah seh ti ka duh. Pathian nih hmang tthan ko seh ti ka duh fawn. Aung Myint Thang


Mithiang Peter le Pual | Radio Veritas Asia\nMithiang Peter le Pual\nNihin cu Mithiang Peter le Paul hna i puai ni a si tiin bupi nih a kan tuah piak. Hi puai kan tuah nak thawngin kan mah vialte hna zong nih an nun ning hna le Bawipa nih a thiam hna hnu ah rian a pek mi hna an ttuan ning cang hna hi i zohchunh ding in ruat ti hna u sih.\nJesuh nih cun, “Johan fapa Simon, mi vanṭha ngaingai na si! Zeicahtiah hi biatak cu minung sinin na hngalhmi a si lo i vancung i a ummi ka Pa nih an pekmi a si. Cucaah cun nang cu lung tum, Peter, na si, kan ti. Cun hi lungpi cungah hin ka Khrihfabu hram ka bunh lai i cucu thihnak hmanh nih a tei kho lai lo. Vancung Pennak hunnak tawhfung cu kan pek lai i vawlei cung i na hrenhmi cu vancung zongah hrenh a si lai i vawlei cung i na awnhmi cu vancung zongah awnh a si lai,” tiah a ti. (Matt 16:17-19)\nMithiang Peter cu Galilee peng in nga tlai pakhat a rak si. Ngatlai kan ti tikah a rian ttuan nak kan hun ruah tthan a si ah cun ttih a nung ngai mi zong a si. Rili cung ah tilawng in ngatlai pawl an si ning hna cu theih cio a si bangin a nih zong hi zeitik thlichia le tilet ruah lo piin a thawh hnga i ka thih lai ti zong i hngalh lo nun a si caah ttih tuk ding a si. Nifatin a nun kawl hnawl nak ah rian fakpi ttuan in a paw aa cawm mi a si ti zong in ti khawh a si fawn.\nA pawngkam um hawi hna he rian hrang ttuan a si bangin a thin zong a tawi kho men. Khua fakpi ruat tuk lo in rianttuan nak zongah a lung a rang kho mi zong a si kho men lai. Kan Bible cathiang chung kan zoh tik zongah Bawipa zultu hna lak ah an hmai in a um leng mang mi zong a si. Khualrang ngai in Bawipa chim mi hna zong a leh tawn.\nSihmanhsehlaw, Bawipa nih Peter cu a auh i a min ah “Lungtum” “Peter” timi min a pek. Lungtum pi bangin fawi tein hnih khawh lo mi si dingin Bawipa nih a rak thim. Bupi hruaitu dingah a thim i tuah ser khawhnak nawl zong a rak pek. Fawi tein hnih khawh lo ding le lungtawi lo tein um ding in thim a rak si. Amah rian changtu hna, Bupi hruaitu Pope hna zong hi cu ve bangin an si.\n“Zeicahtiah Bawipa nih a kan pekmi nawlbia cu: ‘Nannih cu Jentail mi ca i ceunak si awk le Vawlei cung dihlak ca i khamhnak lam si awkah kan chiah hna,’ ti hi a si,” tiah a ti. (Act 13:47)\nMithiang Paul kong kan zoh tthan a si ah cun, cathiam mi hna le mifim mi hna pawng kam in a rak tthang mi a rak si. Thiam sannak a ngeih bantukin a zumhnak cung zongah ngamh sang ngai in rian a ttuan ngamtu zong a si ve. A hmaan tiah a ruah mi cungah thil a tuah ngamtu a si. Phundang in kan chim a si ah cun, a fim thiam nak cungah “Kei mah” timi lungput zong a rak ngei kho men lai.\nSihmanhsehlaw, Bawipa nih a thim i a min “Saul” in “Paul” tiah a thlen piak hnu ah cun mithiang Paul nih zeibantuk lungpuar nak hmanh ngeih ti loin Bawipa fial mi rian lawnglawng hi a nunnak ah tuah sernak in a langhter tu a hung si. Cu caah mithiang Paul nih a ti mi cu: “Kei ka caah cun nunnak cu Khrih a si ko”(Phi 1:21) tiah a ti khawh.\nMithiang Paul cu Bawipa nih a thim i Jentail mi hna sin thawngttha chim dingin fial a si bangin Bupi chung zongah thawngttha chim in rian a ttuan tu "evangelist" hna an um bantukin mithiang Peter bangin zeibantuk tukforhnak hmanh nih hnih khawh lo in zumhnak he bupi a hruaitu hna zong an um.\nMithiang Peter le Paul hna cu Bawipa nih a thim hna i rian a fial tik hna hnu ah cun an nunlam an i thleng dih cikcek i “Nunthar” in Bawipa rianthiang kha an ttuan hna. Bupi chung zongah rian a ttuan mi le dai tein thil a zohkhenh i khua a khang tu hna zong an um ve.\nChungkhar cio hna zong nih zoh chunh awk tlak tak tak an si. Nu le pa hna nih rian lawng ttuan in chungkhar caah khua a khangtu (management) a tuah tu an um lo a si ah cun an ttuan kawl hnawl mi hna an lo dih zau ko lai. Kap khat le kap khat “Harmony” tein um thiam a si ah cun chungkhar nuam pakhat kan ser khawh cio ko hna lai.


Mitmu Ngeilo Mitcaw Cia In An Fate A Chuah Ruang Ah Hringtu Nu Le Pa An Lau Tuk – THE CHINLAND POST\nMitmu Ngeilo Mitcaw Cia In An Fate A Chuah Ruang Ah Hringtu Nu Le Pa An Lau Tuk\nCity Hunter| 2018 April 26| Nicole Martinez le a pasal Kalani Prior nih an hrinmi an fate cu mitmu ngei lo, mitcaw cia in a chuak tiah siibawite nih an chimh hna tikah an lautuk. Hika ah mitmu a ngei lomi ngakchia Jackson video tawite zoh khawh a si.\nSiibawite nihcun Jackson tiah min pekmi ngakchia an pawi lio zarh 32 a si ah a kehlei a mitmu a um lo kha an chek i an hmuh cang tiah April 25 ah media pakhat nih a langhter.\nAsinain a hung chuah taktak tikahcun ngakchia i a orhlei mitmu zong a um lo. Atu hi ngakchia cu pound 7 renglo deuh a si. Ngakchiate Jackson cu sii-inn ah siibawi thiamsang nih a hleikhun in an thlopbul lio a si.\nHi thil a cangmi cu American ramkomh New Mexico ramkulh ah a cangmi a si. Ngakchia a upat deuh tikah a mitmu hi airawlh in thlopbul a si te lai nain atu ahcun nundamnak ding tu kha an thlopbul hmasa rih.\nHringtu a nu kum 25 a simi Nicle nihcun, “Ka pawi lio i cawlcangh aa thawk lio te in pakhat khat palhnak a um timi ka hngalh cang. Siibawi nih Jackson kong chimh a ka timh, zeihmanh ka hngal rih lo. A donghnak ah ka hal. Zeidah a sullam a si ka ti. Cu lio ahcun siibawi nih Jackson mitmu a ngeih lomi ka hmuh tiah a ka chimh. Hringtu nu le pa cu an lau tuk, an ngaihchia tuk nain siibawite nih a tha bik in kan in thlopbulpiak ko lai an ti hna.\nHringtu a upa (kum 34) nih, “Jackson hi a nu pawi hlai in hrinmi a si. A hlai khawh cangka nurse pakhat nih fimhlawm ding a cawi lio ah pakhat khat aa palh timi ka hngalh. Thil sining ka hngalh hnu ah ka nupi cu zeitindah ka chimh lai timi ka ruat kho lo. Hi lio caan hi a har bikmi caan a si” tiah a chim.\nPrevious Na Duh Lo Mi Tlangval Nih An Helh Tik Ah Zeitindah Na Al Lai\nNext “Hringtu Nu Ni” Thawhkehnak Le Anna Jarvis Tuanbia Tawi


Ngakttah Unau Rual Cu An UPacem Nih An Upat Hnu Tiang In A Cawm Hna – Chin 11 News\nNgakttah Unau Rual Cu An UPacem Nih An Upat Hnu Tiang In A Cawm Hna\nPosted By: Lian Chin September 14, 2020\nSamantha Rodriguez te unau rual cu an hngakchiat lio ah a nu le a pa nih vanchiat ah an thih tak hna. A nu le a pa nih an thih tak lio hna ah Rodriguez hi upa bik a si i kum 17 te lawng a si i a nau le paruk an um ve.\nA nu le a pa nih cancer zawtnak in an thih tak lio hna ah hin a nau le kum tling mi an um rih lo hngakchia zei thei lo an si lio a si, hngakchia zoh khenh nak i an unau rual ten lut khawh an si nain, a pa dam lio i an upa bik nu Rodriguez nih a pa dam lio i a biakam cu tlinter a duh.\nSamantha nih cun a nau le cu an herh mi vialte in a cawm hna i an sianginn kainak ding le an rawl ei nak ding tiangin amah nih a tawlrel piak dih hna. A mah hi tu kum 21 a tlingcang, a nau Destiny (kum 7) Bela (kum 9) Micheal ( kum 12) Brenda (kum 16) a tu tiang in Samantha nih cun a cawm hna.\nA nu nih 2013 ahkkhan hi vawlei in a kal tak hna i a pa nih kum thum hnu ah hi vawlei in a kal tak ve hna. orange County, Florida ah a pi sinah an pem i Samantha kha cu a sianginn kai lio mi cu dinh tak in a nau le zohkhenh nak a caan cu a hmang, kum 4 chung rian tuan in mi kut tang ah salrian a tuan theu ti a si. Tu ahcun an nu ngak in an tlangval i an nun ning zawng a nuam chin lengmang cang, a nau le hrangah cun a mah hi an nu le pa can a si.\nKum 17 a si lio ah hi bantuk in har a tuar khawh mi hi mipi nih an conglomh tuk hringhran, tu ahcun a nau le he bia hal dingin hi hawikomhnak zawng an lengmang. Samantha cu harsatnak vialte atuar mi hi a nu sin in a cawn mi asi i harsatnak lakah zeitin dah thawn nak kan hmuh lai ti mi hi a cawn mi a si tiin a chim..


Siangcachimtu Hna - News and Media\nMyanmar Ram Buai Hnu In Siangcachimtu 40 Thah An Tong Cang – SAC. State Admistrative Council(SAC) nih Myanmar ram uknak an laak February 1, 2021 in May 27, 2022 tiang ah siangcachimtu thah a tong mi 40 an um cang, tiah State Administrative Council(SAC) nih cathanh an chuah.\n“A luancia ni tlawmpal ah khan Monywa ah cachimtu nu pakhat cu thah a tong i, Palaw ah cachimtu nu pakhat zong ca a chimh lio ah kahthah a si. CDM an tuah lo ruangah an nunnak laak a si cu kan cohlang kho lo.\nCDM tuah ruangah tlaihkhih an ton zong ka cohlang kho lo. Minung kip nih harsatnak kan ngeih cio, nunnak a liammi cachimtu hna tuak ah kan lung faak tuk hringhran,” tiah siangniamrun cachimtu pakhat nih a chim.\nThah a tongmi cachimtu hna chung in a tambik cu Sagaing ramṭhen chung in an si i, minung 18 thah an si cang. A pahnihnak cu Magwe ramṭhen in a si i, cachimtu 11 thah an tong cang, tiah SAC nih an thanh. Mandalay ramṭhen ah cachimtu 7 thah an si i, Yangon ramṭhen ah 2, Pako ramṭhen ah minung pakhat le Mon ramkulh ah minung pakhat thah an tong.\nSagaing, Pako le Magwe ramṭhen in cachimtu cheukhat cu hliam an tuar. Sagaing ramṭhen chung ah cachimtu 11 cu an tlau caah hlathlainak zong an tuah, tiah theih a si. A luancia June 9 zaanlei ah Tanintharyi ramṭhen Palaw peng Piṭat(ပိတပ်) khua siangniamrun cachimtu U Ching Min, kum-30 cu a umnak inn i ngakchia ca a chimh lio ah pa pahnih nih luhhnawh i an kahthah tiah theih a si.\nRelchap: Shwebo Peng Ah SAC Ralkap Nih Meikhanghnak An Tuah Caah Khua 8 In Mipi An Zaam Hna!\nSagaing ramṭhen, Shwebo peng Se Gyi(ဆည်ကြီး) khua cu SAC ralkap nih an luhhnawh i an khangh. Mawngtet(မောင်းတက်) khua zong an sawksam dih caah an pawngkam khua, khua 8 in mizapi cu an zaam hna, tiah tualchung mi nih Yangon Khat Thit ah an chim.\nJune 12 zingka ah Ong Pauk(အုန်းပေါက်) khua cu SAC ralkap nih an luhhnawh hnu ah inn 100 fai umnak Se Gyi khua cu an khangh ṭhan ruang ah an pawngkam ummi Ta Ong (တအုံ) khua, Kyo Cia(ကြိုးကြာ), Takanta(တကန်သာ), Kaangyitaw(ကန်ကြီးတော), Kyaukune(ဂွေးကုန်း), Te Kyone(သဲကျွန်း), Ngapih Oo(ငါးပိအိုး) le Kyauk Maan Kaan (ကျောက်မန်းကန်) khuami hna cu an zaam i ralzaam dirhmun an phan, tiah theih a si. Han Lin Pyo(ဟံလင်းပျူ) khuahlun le khuate hna in mizapi cu innlo chuahtak in an zaam hna, tiah theih a si.\n”SAC Ralkap nih khuate an thlok dih i, Se Gyi khua zong an khangh. Mawngtat khua lei ah kahdohnak a chuak i, hramngan zong an kah caah khuami hna cu khuachung naih ngam lo in ramlak ah an um. SAC ralkap hna cu Se Gyi nitlak lei phungkhi biakinn ah umhmun an khuar,” tiah tualchung mi pakhat nih a chim.\nCupinah Shwebo peng Pauk Chaing(ပေါက်ချိုင်) khua cu SAC ralkap nih nihin (June 12) zing Sml 6:30 ah an luhhnawh i, a khua ning in an khangh tiah tualchung mi nih Yangon Khat Thit media ah an chim.\n”Shwebo peng Yua Soe(ရွာဆိုး), Pauk Chaing le Tapyikaan(သပြေကန်) khua ah SAC ralkap nih rallam an sial i, hriamngan in an duhnak hmun poh an kah. Tu zingka ah Pauk Chaing khua cu voihnih an khangh i, a khua ning in a kaang dih,” tiah tualchung mi pakhat nih cun a chim.\nSAC ralkap le pyosawtee hna cu thazaang 150 tluk an si i, Pauk Chiang khua an khangh dih in, Tapyikone khua lei cu 60 mm le 40 mm hramngan in an kah, tiah theih a si. SAC ralkap nih Shwebo pengchung ah atu lio hrawng cu biatak tein rallam an sial i, innlo an khangh lengah thilri an hrawhpiak hna i, mithah lainawnnak zong an pehzulh peng rih, tiah tualchung mi nih an chim.Credit – The Chin Post\nNun himnak kawl in tlikzam a hauh tikah, zuatkhalh tilva in inn le lo tiang kaltak a hau. Misual rual nih kan zeihmanh nganh an tim lo, kan ngeihchun vialte chuh le lak dih an zalh. Nihin dohthlennak ah inn le lo khangh le hrawh a cannak ah States 10 le adang (region) a si i fakkhun tuar hi Sagaing, Magwe, Chin le Kayah ah a si bik. 1st February 2021 thawk in 30th April 2022 chung ah an khangh mi report The Irrawaddy nih hitihin a taar: Sagaing -7,503, Magwe-2,131, Chin State-1,147 le Kayah-407, an si ti. Data for Myanmar nih “April thla dongh tiang ah inn 11,417 khangh a si cang, tiah a thanh. Hi ahhin naihrawng May thla chung Falam peng uhkanghnak aa tel rih lo. CDM thawkka in minung 1835 leng thisen luang in an thi cang. Kanmah Chinmi thisa tampi ram le miphun kilvennak ah thisen a luang ve. Hi dohthlennak zoh tikah Chin State hi a temtuar bik kan si bantukin miphun ralkap nih venhim (control) bik a si ve. Phundang in kan chim ahcun, mahte khuakhan lairelnak tang ah kan um cang. Kan inn le lo cu an ciam, laitlai kan unau thisen a luang, sinain ralhrang nawlngeihnak a tlaunak ram ah cang.\nCDF Ah A Ummi Kan Tlangval Pawl Hna Zong An I Tel Pah Hna.\nRussia Nih Thil Phorhnak Vanlawng IL 76TD In Naypyidaw Ah Hriamthil A Kuat!


Rev. Lian Ci (kum 57) cu nihin (July 18) zinglei sml. 5:30 hrawng ah Monywa sizung ah a nunnak a liam Than E>>>>>> – Onlinenungak\nRev. Lian Ci (kum 57) cu nihin (July 18) zinglei sml. 5:30 hrawng ah Monywa sizung ah a nunnak a liam Than E>>>>>>\nBy chin tawi on July 18, 2021\nChindwin Valley Baptist Mission Secretary Rev. Lian Ci a Nunnak a Liam\nChin Baptist Association North America (CBANA) nih Chindwin Valley Baptist Mission ah Secretary rian an khinhmi Rev. Lian Ci (kum 57) cu nihin (July 18) zinglei sml. 5:30 hrawng ah Monywa sizung ah a nunnak a liam.\nRev. Lian Ci hi 1980 ah CBC nih a rak tuahmi CCOC Mission rian zong ah Thlanglei Laitlang ah an rak thlahmi a si.\nJuly 18, Yangon\nTuluk ram ah pasal a ngei mi Lai nu pehtlaih khawh a si ti lo ca ah chungkhar lungre a thei\nKalaymyo, Tahan in Tuluk ram ah a kal hnu ah, Tuluk ram Yunnan Porvince ah pasal a va ngei mi nu Sung Tin Par cu pasal a ngeih hnu in pehtlaih khawh a si ti lo ca ah chungkhar lungre thei in an um.\n“Ka nau hi Tuluk ram ah nulepa lungtlinnak tein pasal a ngei mi a si ko nain puai an tuahnak ah cun kan i tel kho lo. A thawng kan theih ti lonak hi 2020 June thla in a si cang. Amah zong kan pehtlai kho ti lo i, a pasal zong kan pehtlai kho ti lo,” tiah a unu a si mi Nu Van Iang Zi nih The Hakha Post ah a chim.\nNu Sung Tin Par cu kum 19 a si i Kalaymyo, Tahan um Zaangtlang khuami Pu Thang Kuk le Pi Sui Meng hna i an fanu a si. Tahan a chuah taaknak hi 2019 in a si tiah a chungkhar sin in kan theih.\n“Kan si khawh tawk kan hlat lengmang nain a kong kan thei kho ti lo. Kan sin zong ah a rak tlung ti fawn lo. Kan i ruahchan mi cu, pakhatnak ah Pathian a si i pahnihnak ah Tuluk ram um a hawile Laimi nih an theih ve i an kan pehtlaih nakhnga hi a si ko,” ti zong Nu Van Iang Zi nih The Hakha Post ah a chim.\nNu Sung Tin Par a thawngpang le a umnak a thei mi nih, phone number +917085074876; Whatsapp +919863352974; Sarah Vaniangzi Facebook Account https://www.facebook.com/par.pari.733 ah siseh, The Hakha Post Facebook Page chat box le hakhapost@gmail.com pakhatkhat poh ah pehtlaih le thawng thanh ding in chungkhar nih bawmh halnak an tuah.\nHmanthlak: Nu Sung Tin Par le a pasal hmanthlak an si.\nCrd: The Hakha Post\nZophei CDF ah hruai tu u pa nih an mah nawl in kan kal pi chung poh cu kan tluan hrimhrim lai lo\nCNF le CBCUSA hruaitu an biachim zoh tikah duhsah tein pengtlang CDF pawl hi hrawh in CNF/CNA ah luhter dih an timh hna timi hmuh khawh ngai a si\nONENESS HNA HI CU LIHCHIM, BIAMERH LE ZAWNDAMH BIACHIM CU AN RAK HMANG DEUH KO\nNanmah le mah i kilven, i entainak dingah alliance nan tuah mi zoh tikah caanrau lo ah A puak te sual lai maw


Chin state ah ngakchia tlaihhrem voi 16 um nain tam deuh cu 'Lai phung' in an i ngaithiam | THE CHIN EXPRESS\nChin state ah ngakchia tlaihhrem voi 16 um nain tam deuh cu ‘Lai phung’ in an i ngaithiam\nChin state ah, kum 1 chung (2018 September in 2019 August kar) ah kum tlinglo ngakchia tlaihhrem voi 16 a um nain tam deuh cu ‘Lai phung’ in an i ngaithiam, tiah KMSS Chin state zung cazin ningin kan theih.\n“Chin state ah kum tlinglo ngakchia tlaihhrem a tam ngai nain, tlaihhrem a tongmi ngakchia tam deuh cu nulepa he a um lomi an si,” tiah KMSS Chin state zung manager Salai Dawt Lian Hmung nih a chim.\n“Chungkhat inn ah a ummi ngakchia pawl hi tlaihhrem a tongmi an tam. Caw silole vok pakhat thah in le tangka ting 10 hrawng pek in Lai phung in an i ngaihthiam caah palek nih case on duh zongah on khawh asi lo.\n“Cozah cazin zongah, tazacuai khawhmi hi 3 hrawng lawng um. Kanmah zong nih hlat le bawmh kan duh hna nain bawmh khawh an si lo,” tiah a chim.\nNgakchia tlaihhrem a umnak hmun hna cu;\nHakha ah voi 3\nMindat ah voi 4\nMatupi ah voi 3\nTonzang ah voi 3\nTedim ah voi 3, tiah a dihlak voi 16 (case 16) a um. Mah chungah 3 lawng tazacuai an tong, adang paoh cu Lai phungin an i ngaithiam.\nKum tlinglo ngakchia tlaihhrem i ngaihthiamnak kongah Salai Dawt Lian Hmung nih, “hitin i ngaihthiam hi cu a ttha hrim lo, Lai phung (Chin phung) ahcun aa thatmi zong an i ngaithiam ko nain, hi cu asi kho deuh lo,” tiah a chim.\n“Cun, an ngaihthiam duh hna lo tikah pastor an i ruaih hna caah an ngaihthiam duh hna lo buin pastor hmai khah loin an ngaihthiam tawn hna. Cutin nulepa le chungkhat nih an ngaihthiam hna nain, tlaihhrem a tongmi ngakchia caah cun a nun chung hmape bantukin a taang peng.\n“Ngakchia a nunnak kha tangka ting 5, ting 10 in an zuar bantuk asi. Cun, ‘ka tlaihhrem zongah apoi lo, ngaihthiam hal khawh an si ko’ ti lungput an ngei lai ti zong phan a um. Hlutdaw zong nih mah upadi hi a kan remhpiak a herh,” tiah a chimchap.\nKum tlinglo ngakchia tlaihhrem tong tam deuh cu kum 10 tang an si i pa ngakchia pakhat le nu ngakchia 15 an si. — Chin World


Der Sii Le Taksa Ngo Sii A Dingmi Hna Caah Tihnung Tak A Chuak – Chin Model\nHomeUncategorizedDer Sii Le Taksa Ngo Sii A Dingmi Hna Caah Tihnung Tak A Chuak\nDer Sii Le Taksa Ngo Sii A Dingmi Hna Caah Tihnung Tak A Chuak\nMinung hi Pathian nih a kan serning aa lunghmuih lo mi kan tam ngaingai cang. Cucaah dawh duh ruangah ders sii , takvun ngo sii tibantuk ding a si. Nain ralring ngai a herh mi pakhat cu sii an tuah mi ningcang lo pawl ruangah minung ngandamnak a hnuarsuan timi tu ah hin vun theih khawh a si cang.\nThai Magi Skin Co,ltd nih sii phunphun an chuah . Hi chung ah minung ngandamnak a hnuarsuan mi pakhat der sii le ngo sii aa tel timi a hmangtu tampi nih report an tuah i a tuhi Slim skin timi Taseih a zuartu agent pakhat Muddharn Samrit cu polik nih an tlaih cang.\nMagic Skin Co,ltd ngeitu Wannapa Puangson hi mino te lawng a si rih. Der sii hi sehzung in Thailand tangka 29 in a pek hna i Thai 299 in agent pawl a zuar te hna tiah theih a si. Cun a sehzung i sii chuah mi tampi hna zong hi Food and Drug Administration (FDA) zong nih chuahnak pek lo mi a tampi tiah theih a si.Source:SAW\nNa Haa A Fak Maw?Minute Pakhat Te Ah Na Haa Fakmi A Dam Colh Lai


R.I.P Dr. Nehginpao Kipgen – Hakha Cherry\nR.I.P Dr. Nehginpao Kipgen\nPasaltha kan sung tthan. Covid-19 zawtnak in nihin zing ah Delhi ah an kan liam tak ve. Ka zaangram, a pamtuk hringhran ka ti.\nDr. Nehginpao Kipgen hi kan mah Kawlram minung, Kuki miphun chung in Delhi khuapi Jindal School of International Affairs, Center for Southeast Asian Studies ah Professor le Executive Director kan ngeih chun mi asi.\nA mah hi Kuki miphun chung in Political Scientist ngeih chun a si ko lai, mino te a si nain minthang ngai mi asi. Midawt a thiam, a manh lo lio pi zong ah phone call an kan tlaih piak peng, zingzan ti nawn in WhatApp in ca an kan kuat, an kan chonh, Kawlram kong a biachimnak kip ah an kan sawm, a donghnak bik kan i chonh cu April 10, 2021 ah a si i atu zing ah a pumpak phone number in cakuat a ra mi ka zoh cu, a nunnak a liam cang timi a si tikah ka lau ko zumh zong a har ngai.\nA mah thawngin Delhi Chin ralzam nih India ram uktu upa hmai tiang ah bia chimnak caan kan ngei kho tawn. Mipi nih tihzah mi, uartuk mi a si caah Conference, Workshop ti bantuk boruak an kan ser piak, cu ahcun UN lei hruaitu, India Cozah hruaitu ti bantuk a sawm hna i cu bantuk hmai ahcun Chin ralza kan dirhmun, kan harsatnak pawl an kan chim ter tawn ve.\nKawlram kong ah a bik in vawleicung media le Researchers pawl nih an ton mi, Interview an tuah peng mi asi. Tutan Kawlram Ralkap nih hramhram in mipi uknak an chuh mi kong zong ah Interview tampi an tuah manh.\nA donghnak bik Kawlram buainak kong Interview an tuah hi April 9, ah a si i Channel News Asia (CNA) nih an tuah mi asi. Paper chuah mi cu a tampi hmanh ve. Ramkhel cauk thatha an kan chuah piak tu zong a si.\nCovid-19 zawtnak ruang ah nihin zing ah an kan liam tak ve. Kawlram minung nih pasaltha kan sungh lawng si loin, Delhi khuasa Chin ralzam an kan dirkamhtu kan pa pakhat nih an kan liam tak bantuk a si.\nKawlram kong ahcun Expert, Scholar pakhat asi, Zeibantuk Ramkhel boruak pical paoh ah Vawleicung Media pical in interview an tuah mi, a ruahnak an hal tawn mi asi. A paam tuk hringhran e.Credit-Salai Cung Dawt\n1. Hi ka YouTube link hi a thih hlan, a donghnak bik Kawlram kong a chim mi asi https://www.youtube.com/watch?v=o1Qqd_5vQ5w 2. Cun hi ka Link hi cu a mah pumpak kong a si, theih a duh mi nih rel khawh a si https://jgu.edu.in/jsia/faculty/dr-nehginpao-kipgen/\nMandalay Nu Sihni Pakhat Cu Rallokap Nih An Vuak Hnuah An Kalpi!\nHakha Khuathar ah Ralkap nih Meithal an Puah


A tha tak tak, minak pawl nih mah bantuk in President Trump an huahnak ruang bik\nUSA ah um mi, Jonh Ram Thang Zathang nih a ttial mi a si, thil fiangte thei na duh ah cun rel hrim hrim ding. Minak pawl lungput fiangtein na thei cang ko lai hi. Zeitluk buainak a um zongah na dirpi duh bak ti lai lo.\nMinak chungah President Trump a duh mi le duh lo mi tampi an um, Minak chungah hin 89% hi Democrat party an si. Republican ah a um mi cu tlawmte lawng an si. Mah bantuk in minak pawl nih Democrat lei ah thazang an pek nak ruang tampi a um i, mah chungah a biapi bik mi ka vun chim lai\nMinak pawl luatnak a pektu hi Republican President Abraham lincoln, USA President 16 nak kha a si. Abraham lincoln hi Republican party in President a hmasabik a si. Abraham lincoln hlan ah minung 15 leng nih US President sinak an rak ttuan cang. Democrat chungah pakhat hman nih minak pawl cu sal in luahnak pek an duh bak lo. Mah President 15 vialte hi Democrat lawngte an si. Mah bantuk in sal luahnak a rak pektu Republican Party an doh i an soisel mi hi an tuanbia an phih cang caah si.\nUSA ram chungah hin minak tampi cu an sual tuk i, a caan ah cun palik pawl zong nih zohkhen har an ti ngai tawn hna. Minak chungah misual le rian ttuan huam lo mi, cozah sin in bawmhnak lawngte a kawl mi an tam tuk i, mah bantuk mi hna hi Republican pawl nih cun a rem lo tuk mi thil pakhat a si. Midang rian a ttuan mi nih tax an pek mi hna kha, rian ttuan huam lo mi bawmh lengmang kha an duh lo tuk mi a si. A hlei in tu President a ttuan lio mi Trump nih cun a duh bak lo. Rian kan ttuan lai i, ei ding kan hmuh lai ti bak lungput a ngei mi a si caah President Trump hi minak tampi, rian ttuan huam lo mi le lih le hrokhrawl in a um mi nih cun an duh/rem bak lo.\nCun zahan floyd ruan vuainak ah pastor Rev. William ‘Bill’ Lawson, Rev. Al Sharpton, Trump fakpi in a soiseltu hna hi nu le nu, pa le pa (LGBT) a support tu hna an si. President Trump nih nudawt padawt ti bantuk cu a cohlan bak lo caah le, nau hrawh ti bantuk a cohlan khoh bak lo caah Pathian rian ka tuan a ti mi, nudawk pa dawk, nauhrawh ti a dirkam tu pawl nih cun an duh lo/doh ngai mi a si.\nTu Minak pawl, Trump thazang a pek ngai mi pawl hna hi cu zumtu tha, rian fakpi in a ttuan mi le, nudawk, pawdawk, nauhrawh ti bantuk a cohlan lo mi an si. Cucaah minak pawl nih mah bantuk in Democrat thazang an pek i Trump an dohnak ruang bik cu, Democrat lei nih President an ngah ah cun zalawng tein rian ttuan lo in cozah sin in bawmhnak an hmuh lai i, cun nu le nu, pa le pa (LGBT) nauhrawh ti bantuk kha cohlan a si lai caah fakpi in Trump hi an doh mi a si. Credit- John Ramthang Zathang\nBe the first to comment on "A tha tak tak, minak pawl nih mah bantuk in President Trump an huahnak ruang bik"


Trump nih $600 a tlomtuk, $2000 siseh ati hnu in Democratic nih ukmi House of Representatives ah ceih an timh i, Republican nih an kham. – Hakha Cherry\nTrump nih $600 a tlomtuk, $2000 siseh ati hnu in Democratic nih ukmi House of Representatives ah ceih an timh i, Republican nih an kham.\nU.S ah $900 Billion Covid Relief fund, $ 1.4 Trillion omnibus Bill le $600 bawmhnak kongkau neknuai.\nA voi 2nk U.S cozah bawmhnak hi zu khur cawh i, a tawmei a langh hnik i, a hlip lei tliktthan aa tim lengmang mi ko khi alo cang.\nLaimi tampi cu $600 bawmhnak hi kan buai ngai rua ka ti. Trump nih a tlomtuk, US mipi nih $2000. tal cu an co a hau tiah ati. Cutikah ramdang bawmhnak kongkau ah a hnatlak pilonak a langhter.\nRamdang bawmhnak 42 billion hi a herhlo mi asi ati. Sihmansehlaw hi ramdang bawmhnak pawl hi amah kutang cozah lila nih a chuahpi cuami longte kha an si ko.\nU.S nih ramdang bawmhnak a pek hi thilthar an si hna lo. Phundang chim ahcun ramdang ah “soft power “ US nawlngeihnak a nemnak in a phumnak tu khi asi. Bawmhnak a pek i amah sin zong hlawknak tampi akir tthan ve.\nTutan Foreign Aid 42 billion hi peklo in U.S mipi sinah pe deuh seh law $160 cio khi tin ding asi hnga. Cucaah mipi bawmhding $600 siloin $760 cio tin ding khi asi hnga cu. Sihmansehlaw US nih ramdang a bawmh i amah a hlawktthanmi he tuak ahcun zei pipa khi asi hnga lo tiah achimi an um len.\nTrump nih hi $900 billion stimulus package pi hi minthut duhlo in a veto sual ahcun Congress nih override an tuah khawh mi asi. Asinain Trump nih a veto lai maw minthutloin a kut chung dah a chiah peng lai ti hi afiang hoi lo. Nidang sisehlaw ni 10 chung minthutloin aum ahcun veto lo zong ah phung ah a cang beh ko hnga.\nAsinain cucu a si thiam lo. Tu lio congress hi January 3, 2021 ah acaan dih ding asi cang. Trump nih a minthutlo ahcun, a thar in Congress, House he Senate he an chuahpi dih tthan ahau hnga. Cu thil a caan sual cun bawmhnak hmuh than ding cu cozah thar kai hnu long ah tlam va tling te dawh asi. Cu zong cu January 5 Georgia runoffs election phichuak nih lai a rel te fawn lai.\nTrump nih $600 a tlomtuk, $2000 siseh ati hnu in Democratic nih ukmi House of Representatives ah ceih an timh i, Republican nih an kham. Asinain Speaker Nancy Pelosi nih hmaizarh nikhat ni, 28December ahkhin House ah $2000 kong vote kan thlak tthan lai ati.\nTrump nih hi $900 billion bawmhnak min a thut duhlo ruang ah , 12 million nak tam U.S mipi cu nihin thawk in unemployment benifit an hmu ti lailo. Cozah pi zong tlompal ah khar tthan asi kho men, min a thut duhlo hlei ahcun.\nTrump nih le Christmas zungkhar caan ah tiah Florida i a pumpak ngeihmi Mar-a-Lago club te ah golf tuk in dinh caan a hmang lio ve.\nMipi an buaituk mi cu Trump nih tamdeuh bawmhnak pek maw a hmuitinh asi silole hi bawmhnak hi vaivuanhter sawh dah a timh or tlompal ah min dah a thut tthan lai? Ruahchung a har ko.Credit-Kham Pi


Messi hi 2019 Ballon d'Or hmuh awk ah aa tlak lo - Steven Gerrard - HUAPZAU\nMessi hi 2019 Ballon d’Or hmuh awk ah aa tlak lo – Steven Gerrard\nBiachokvai zut mi (Leaked) hi a hmaan asiah cun tuzan Nikhat ni zan (Monday) ah hin Lionel Messi nih 2019 Ballon d’Or a cohlang lai. Nain, a fan number 1 asimi Liverpool star tthing Steven Gerrard nih cun Lionel Messi hi tu kum Ballon d’Or hmuh awk ah aa tlak lo tiah a chim.\nReports nih an langhter ning ah cun FC Barcelona superstar Lionel Messi nih hin a voi 6 nak Ballon d’Or a cohlang lai tiah an langhter i, Messi nih hin Liverpool star Virgil van Dijk le Juventus superstar Cristiano Ronaldo cu a tei tiah an langhter chap.\nMessi nih hin 2019 Ballon d’Or a hmu khawh tthan asiah cun, Vawlei cung footbaler chuak cangmi ah Ballon d’Or voi 6 hmu hmasa bik asilai i, amah lawng a si lai. Nain, Liverpool midfielder tthing, scottish club ngan Ranger coach asimi Steven Gerrard nih cun tukum Ballon d’Or hmuh awk ah aa tlak bik cu liverpool defender Virgil van Dijk hi asi tiah a chim.\n“Messi fan number 1 bak ka si, ka duh tukmi player asi” tiah Gerrard nih William Hill a chim tiah Marca nih an langhter.\n“Nain, kum khat chung player cawlcangh ttha kong na chim asiah cun, European Cup i teinak hmutu, a chuih paohpaoh ah cawlcangh ttha, Virgil van Dijk hi 20109 Ballon d’Or hmu awkah aa tlak bik.\nDemi Rose pawh Thailand lamah chawlh a hmang mek e PICTURE EXCLUSIVE\nModel chhelo tak Demi Rose chu Thailand lamah chawlh hmangin a kal a, a thlalak […]\nUpdate: EUROPE chung kawl khumh tam bik TOP 13\nMessi nih Muller Record a lonh, Pele Record ngeihmi a naih deuhdeuh:\nC.Ronaldo- Ka darling Rodriguez sinah tlaihhrem kong ka fianter, ka fapa cu hngalhthiam ding ah a ngakchia deuh rih:\nC.Ronaldo nih hin a mah zawn lawng aa ruat lo, dongh lo i fim a ka chimh tu asi\nZidane nih Real caah Barca player a duh tthan\nZei ruang ah dah Argentina Football ka dinhtak cang- HIGUAIN


Bochan Nungak Nusung Hrt Nu Nu Kawlram Kong A Ruah Ah A Celh Hrim Lo – Chuncha News\nBochan Nungak Nusung Hrt Nu Nu Kawlram Kong A Ruah Ah A Celh Hrim Lo\nRak ka ruat thiam uh Keimah le keimah sual ka phaw. Chawva in thazaang ka chuah kho lo. Ka miphun harnak an tong. Sizuung piahnak a um ti lo. Ralzaam si a har zia ka theih. Rak zam lio a har zia ka theih. Fimnak thiamnak a cawng kho lomi ka si.\nMah ram holh hmanh ka thiam lo. A rak tangmi ka miphun hna An tuar tthan lai ka siang lo A har zia kai fiang. “Bawipa, nangmah lawng ram damtertu na si. Nangmah hi kan in herh bik ko” ti dah lo keicu ka ram caah ṭhathnemnak ka ngei lo Tuzaan, nan hmai ah ningzak lo tein keicu ka ttap. Credit: Nusung hrangtlung\nThisen a luang thok cang: Kawl ralkap uknak an lak thok in mipi nih kan duh lo nak hna tu tiang hi peh tein duhlonak langter a si. Ngakchia upa telin Kawl ralkap uknak kan duh hrim lo I, kum tam tuk hremnak kan rak tuar cang tikah a ho fial um lo in mah lung te bak in kawl uknak duhlonak kan langter cio mi a si. Atu bantuk dirhmun ahhin cun mipi lei nih hnu kan tawlh lo a tha. Ralthat can a si. Atu hi can kan ngeih chun cu a si.\nMi nih ram caah dawtnak fak piin a au khuang lio hna ah duh salam in um ve inn chung hna I bengh ding can a si ti lo. Minung pakhat nunnak hi a hlu/asunglawi tuk mi a si. Nihin ahcun thisen a luang cang ko. Tampi luang rih khawh kan si. Kan tefa chan tiang ah a nguh ding mi tuanbia tial a si ko cang lai. Nihin ah Naypyitaw khuapi bikah duhlonak sandah a piah tu hna cu police nih an mi an then hna nak ah meithal an puah i, nu pakhat cu an kah khawh ruangah hliamhma a tuar hnu ah a nunnak zong a liam tiah thawng theih a si.\nRalkap Uknak Duhlo Langternak a fak chin chin Ruangah Martial Law an Phuang. February 8 ah Kawlram i khuapi pakhat a si ve mi, Mandalay i duhlo langternak a fak chin chin ruangah Martial Law phuan a si. Mah order an chuah mi cu Mandalay i ramkulh ṭhen 7 a huap i duhlonak langternak, asilole minung 5 nak i tam umti lo ding le zaan suimilam 8:00Pm in zinglei 4:00Am tiang chuahvah lo ding bia pawl cu general administration department nih a phuang chuak hi asi.\nHi bantuk order bia an chuah mi hi Ayeyarwaddy pengṭhen khat zong phuan a si chih I, a rauh hlanah pengṭhen dangdang tiang a a phuan dih an tuah dih ko lai ti hi an thin a phan ngai mi a si cang. Mah thawnh an chuah mi pawl hi zei tik tiang dah an kal pi lai ti mi zeihmanh theih khawh a si rih lo nak konh Mandalay khuapi chung mi nih an chim. 𝑆𝑜𝑢𝑟𝑐𝑒: 𝐴𝐹𝑃/𝑎𝑗\nTrump naupa, Myint Aung Hlaing: Atutan anaa laknak kongah keicu mahti hin ka ruahning a si ve. Ka ruahning hi za ah za a si dih ka tinak a si lo nan anaa laknak kongah cun 100 chungah zatuak 40 hrawng cu a tel ve tiah ka ruah. Ka ruahning cu Kawlram Khrihfa dihlak nawn nih Trump nan dirpi nan ttanh tuk ruangah Pathian nih Myint Aung Hlaing hmang in dan an tat hna tiah ka ruah. A rengreng ah Myint Aung Hlaing zongnih Trump nih Biden vote fir a puhmi kongah Kawlram Khrihfa zongnih nan dirpi tuk le nan ttanpi tukmi cu a fiang tuk ve/a theih tuk ve. Mah ruangah NLD party zong mee fir ka puh ve hna lai an ka soisel ngam tuk lai lo, chimnak lam ka nei ve lai timi a fiang tuk. Mah ruangah nan ttanhtuk mi Trump nih Biden mee fir a puh bantuk in Myint Aung Hlaing zongnih NLD party mee fir puh ve cu a ngamh tuk cang. Aruang cu Kawlram Khrihfa tam deuh nih Trump nan dirpi mi cu Kawl ralkap pawl nih an I fiang tuk. Phundang in kan chim rih ahcun Trump a ttanhtu, Kawlram Khrihfa pawl nih khuachia ttha lo nan auhmi cu atu hi bel le kheng tum in nan tthawl tthan cu. Trump dirhmun le Myint Aung Hlaing dirhmun sining hi tampi a khat/a lo.\nA dang nolh cu nikum October/September hrawng thok in Trump le Than Shwe le Myint Aung Hlaing te cu unau rual an si ka rak ti lengmang cang voi 6 leng. Curuang ah Myint Aung Hlaing nih Trump nawl a cawn ve. Aruang cu an lungput le an ziaza le an ruahnak a khat. Laimi cheukhat zongnih nan ti vemi cu Trump I a thlaici tuhmi cu Kawlram ah a kheu nan ti. A hmanmi si. Aruang cu Mike Pompeo I a chimmi bia hna kha philh hlah u. Pehtlaihnak tampi a nei ve. Kawl ralkap nih a ttih bikmi cu USA ram hi a si ko. Mah ruangah Trump I a ttha lomi tuahsernak cu an I cawn ve. Aruang cu US nih soiselnak le mawhchiatnak kan cungah tuah awk nei hna hlah seh ti an duh caah a si ko. Mah ruangah thimnak a phichuak a dik lo, a hman lo ti lei in an I la ve. Kawlram ralkap nih hin UN zong an ttih lem lo cu. Aruang cu UN ah Tuluk le Russia nih an dirpi peng. UN cu a nem tuk fawn Kawl ralkap caah cun.\nAtutan anaa laknak kongah ka lungah a chuakmi hla funghnih a um. 1.Salai Sun Ceu nih a sakmi “Nun man nei lomi maw nan rak si” timi hla a si. Kawlram chung I a ummi vialte hi vawlei ah nun man nei lomi tluk nan rak si cang ko rua ka ti. “Pa chankhat chuah ve I dawtmi colo ahcun ka thih siarem lai lo Cung Zingnu ka bawm law dawtmi co lainak ah” timi hla hi a si. Ram pakhat a chung I a ummi vialte nih vawlei cung nunchung I a dik a hmanmi Democracy uknak tep ve loin nunnak liam ko lai hi cu kan thih sia a rem hrim lai lo. A thimi zong an tampi cang. Cung Pathian nih a dik a hmanmi democracy uknak kan pe zau ko seh. Kawlram chung I a ummi minung kan dirhmun cu zeihe dah a lawh ti ahcun rawl thawthaw a phunphun kan tuah I mah cu thaw ngai le nuam ngai in kan ei lioah mitthalo ralbawi pawl nih an kan buaihnawh I kan rawlkheng le kan tthutdanh cabuai vialte cu an kan lehpiak dih I khim manh loin an kan zamter dih/an kan dawi dih. Laklawh in an kan tuah dih/an kan umter dih. Democracy uknak rim kan hnimh kan ti vial ah an kan lakkhanh diam ko/an kan chuhpiak ko.\nTrump ttanh ruang I hehtiah a au lengmangmi Lai pastor le evangelist pawl khoika dah nan si dih e? Ziah Kawl ralkap le Myint Aung Hlaing hna khi nan au hnawh len ve hna lo e? Ziah sandahpiah hna ah nan I tel ve lo e? Ziah hruaitu hna nan ttuan lo e ralkap uknak dohding ah, profet hna bantuk in? Keimah soisel le volhpamh lawngah maw Trump ttanhtu, Laipawl san nan tlaih lai? Myint Aung Hlaing le ralkap pawl hna khi kawlca hna in hei soisel len hna u law hei vawlpam len hna u ca. Biden nan au hnawh le fir nan puh bantuk in Kawl ralkap uknak ttha lo zong au hnawh len hna u law fir le hrokhrawl hna puh len hna u ca. Sandahpiah tik zongah va I tel len ve u ca. Trump nan ttanh ruangah nan palh I rawl-ulh in thla rak cam u kan ti hna nan nan duh lo ruangah dantatnak fakpi kan tuar cang hi aw. Kawl ralkap ttha lo nih kum tam nawn ceilak tein an kan phomh rih lai hi.\nKawl ralkap cu an puar, an hrang, an ttha lo, mitlaih an hmang I mithah an hmang ruangah nan ttih hna I cutluk pi cun nan soisel ngam hna lo I nan auhnawh ngam hna lo. US cu democracy ram a si bang in luatnak le zalonnak le nuhrin covo biapi tuk in an chiah ruangah hehtiah Biden le a party hna duhtawk tein nan soisel ngam hna I nan auhnawh ngam hna. Kawl ralkap ttha lo cu nan ti ngam ti hna lo. Chinmi hrimhrim cu politics kong ahcun kan ralchia tuk. Karen nungak pahnih hmanh khi kan tluk hna lo.\nUknak ttha lo a chuah tikah innchung ah umphung a si tilo/I benh phung a si tilo. Lengah chuah in lam cungah sandahpiah dih a hau cang. Sandahpiah cu a phun2 a um ko lai. San an tlai dih cio ko lai. Nan Kawlram sining tuak tik ah lamcung bak ah chuah in sandahpiah a hau. Mi tampi nih nan I thawh I atuchan cu social media chan a si I minung kan fim tuk cang. Thil ttha lo le din lonak thuh khawh a si ti lo ruangah uknak hi a thleng zau ko lai tiah nan zumh. Uknak thleng zau cu kan dihlak te duhbikmi a si ko. Nan cucu a tak ah fawi dawh a si ti lo. Kum tampi rau dawh a si cang. Ralkap butkedanh hnawtpiak le ralkap tang 3/4 awnglo pawl kha boss le sayakyi ti auh in kum tam nawn hmang rih dawh kan si ko hi. Kum 60 chung nawn a phunphun in duh lonak kan langhter nan thlengnak taktak cu a chuahpi kho lo tikhawh a si. Curuangah atutan cu fak chinchin in kan I zuam a hau lai.\nLaimi (Chinmi) le Kawlram miphun dang, politics kan kalnak lamthluan ahhin fimkhur tein le ralring tein kal cang hna u sih. Trump cu palhttanh in kan ttanh tuk ruangah kanmah cungah Myint Aung Hlaing hmang in dantatnak kan tong cang hi. Kan lung a fim rih lo. Trump, Than Shwe le Myint Aung Hliang te pawl lungput le ziaza le kalning cu a khat bakte an si tiah voi 6 leng ka rak ti cang kha. Trump a hlawh tling lo. Myint Aung Hlaing teh a hlawhtling ve lai maw? Atutan uknak ttha lo nan auhmi cu bel le kheng tum, le a phunphun in tthawl nan I zuam nan thlengnak taktak a chuahpi lai maw chuahpi lai lo theih khawh a si rih lo. Atutan I ralkap uknak tthalo, langngam ti loin nan tthawl khawh lo ahcun ruahchannak a um tilo tluk a si cang ko. Zungzal in ralkap kut tangah nan um a hau ko lai. Keicu beiseinak ka nei tuk lem lo. Ka pehtthan te lai. By Van Tum\nGood News: Malay le India lei ah a Tang rihmi Kan Unau pawl caah Thawngpang Ttha!\nThawngtha Taktak: USAID In $42 Million Kawlram Mipi A Bawmh Lai


Falam pengah Chin ralkap 'CNDF' an dirhmi hi mipi caah a tha maw? | THE CHIN EXPRESS\nFalam peng, Kalay-Kabaw le ramkip um Chin miphun nih kan ceih hnu April 13 ah Chin Miphun Runvennak Ralkap (Chin National Defence Force – CNDF) kan dirh, tiah thawng an thanh.\nHriamnam lawngin si loin ramkhel lei zongin cawlcanghnak caah Chin Miphun Bu (Chin National Organization – CNO) zong kan dirh chih, an ti.\nCNDF/CNO he cun Chin ralkap phu 4:\nChin Miphun Ralkap (Chin National Front/Army – CNF/A)\nZomi Dothlennak Ralkap (Zomi Revolution Army/Organization – ZRA/O)\nKuki Miphun Ralkap (Kuki National Army/Organizatin – KNA/O) le\natu an dirhmi Chin Miphun Runvennak Ralkap (CNDF) bak an um cang.\nCNDF hi Chin mipi himnak petu maw asiloah fahnak petu dah?\nKan theih dih bantukin, Chin ralkap phu vialte lakah CNF/A lawng hi Chin miphun dihlak huap in democratic federal ram ngahnak caah Myanmar cozah a tong khomi, ramdang cozah palai le UN he zong rian a ṭuan khomi si.\nAdang pawl hi cu ramtang ah an vak sawhsawh i a caancaan ah anmah soiseltu an miphun lila an tlaih thah hna. Hiti ning cun vawlei caan dongh tiang hmanh um hna sehlaw federal democracy ram ngahnak caah zeihmanh an tuah kho lai lo. Ramtang ah an vahmi le a caancaan ah ralkap an kahmi nih federal ram a kan ngahter lai lo. Mipi lehlam harnak an kan pek.\nCNF hi ramkhel lei a ti kho ngai nain ralkap thazaang a der tuk. Thantlang peng lawngah a um (Matupi le Tedim peng ah tlawmte an um ve) i Falam peng le Kalay-Kabaw hna ah a um ve lo tikah hika hmun ah CNDF an dirhmi hi an mawh lo.\nNain, CNDF hi Falam mipi dihlak le Kalay-Kabaw Chinmi dihlak nih an cohlanmi le tangka an bawmhmi asi lo ahcun rian a ṭuan kho lai lo i Chin miphun lungrual lonak chuahtertu menmen asi lai. Mah pinah, ralkap a kah ahcun a tei fawn ṭung lai lo i ralkap nih Falam peng le Kalay-Kabaw Chinmi thong tampi harnak an kan pek dih lai caah Chin mipi caah fahnak petu asi lai.\nCNF cu ramchung ramleng Hakha/Thantlang/Matupi dihlak nih tangka le thinlung in dirpi dihmi asi. Falam mipi cheukhat le thlanglei Chinmi zong nih tha an pekmi si.\nMah duh ahcun, CNDF hi CNF ah i fonh sehlaw CNF zong a tha ṭhawn deuh lai pinah CNDF zong a ṭhawng deuh lai. Lutlai si an duh ahcun CNF ah Vice Chairman hmunhma zong pek ding asi ko. Cun, Falam peng le Kalay-Kabaw CNDF ralkap cu CNDF hruaitu nih an hruai (Command) ṭhiam ko lai. Ramchung ramleng Chinmi vialte lungrualnak le Chinmi himnak zong asi deuh lai.\nKalay-Kabaw le Chin state mipi dihlak fonh ah ting 8 hrawng lawng kan si. Hitin kan i ṭhen dih ahcun kanmah tein thazaang kan i derter, hri kan i awk asi. Miphun kan i lungrual lomi le ṭhencheumi hi ralkap duhnak kan tuah, ralkap kan bawmh zong asi. Kan i funtom lawngah kan ṭhawng lai.


Harsatnak Kan Tonmi Hi Pathian Sunparnak Ding A Rak Si – Chin World News\nHarsatnak Kan Tonmi Hi Pathian Sunparnak Langhnak Ding A Rak Si.Baibal cang:Jesuh nihcun ”A mitcawtnak hi amah sualnak ruangah siseh, a nu le a pa sualnak ruangah siseh a si lo. Pathian ṭhawnnak cu amah damnak thawng hin a langh nakhnga caah a mit a cawt hi a si …” tiah a leh hna.(Johan 9:3)\nZumtu tampi nih harsatnak, temtuarnak le retheihnak phunphun kan ton tikah mi vanchia ah kan i ruat tawn. Asilole kan sualpalh ruang le Pathian dantatnak ah kan ruah tawn hna. Vawlei a si bantukin a chan ahcun vanchiatnak kan tonmi hna le kan sualpalhnak ruangah kan inmi dantatnak hna cu a um ve ko.\nNain, zumtu hna nih temtuarnak le harsatnak phunkip kan tonmi hna hi suallam tampi a rak ngei tawn i Pathian nih thluachuahnak pek le a sunparnak theihter a kan duh caah a rak si tawn.A chuahka in a mitcawmi pa an hmuh tikah zultu hna nih Jesuh cu an hal i, zeiruangah dah hi pa mit hi a cawt. Amah sualnak ruang maw, a nu le pa sualnak ruang dah a si an ti? Jesuh nih cun, “A mitcawtnak hi amah sualnak ruangah siseh, a nu le a pa sualnak ruangah siseh a si lo.\nPathian ṭhawnnak cu amah damnak thawng hin a langh nakhnga caah a mit a cawt hi a si (Johan 9:3) tiah a ti hna. Cutikah Jesuh nih vawlei ahkhan cil a chak i tlak tlawmpal a ser i mipa mit ah khan a nalh. Cun Siloam Tidil ah na hmai vaa phiah tiah a a ti. Cuticun mipa cu a va kal i a hmai cu a va phiah i, khua hmu buin a rak kir.\nCuticun Pathian sunparnak le Jesuh cu damnak Bawi a sinak cu mitcaw pa sinah cun a lang.Amen.Cu bantukin Job nunnak kan zoh tikah Baibal nihcun ‘ soisel awk um lo, miding, Pathian a ṭihzah i ṭhat lonak kha a hrialmi pa a si (Job 1:1) tiah a ti. A fale hrimhrim zong nih sualnak an tuah sualnak hgna lo dingah zingka in a tho i Pathian sinah raithawinak a tuahpiak lengmang hna. Asinain ruah lo piin cikhat te ah fanu fapa hna le a sal hna le a satil vialte hna cu an thi dih. Amah hrimhrim zong fihnung tukmi hma nih a ke in a lung tiang a tlunh hnawh dih.\nSihmanhselaw Job nih Pathian cu hlaw loin fek chinchin in a tlaih tikah Pathian nih Job cu a hlannak in thluachuahnak tam deuhin a pek i fanu le fapa hna zong a pek ṭhan hna. Vawlei cung ah Job fanu tlukin a dawhmi an um lo tiah Baibal nih a ti.Cu bantukin zumtu hna zong Pathian sinah kan i pe ngai kan ti i thla zong kan cam ngai i, thawhlawm zong kan pe ngai.\nA phunphun in Khrihfa bu le Pathian ram caah tiah kan i zuam. Sihmanhselaw kan sianginn kainak siseh, kan rianṭuannak ah siseh, kan chungkhar ah siseh a phunphun in sungh zatlaknak maw, damlonak maw, harsatnak maw tibnatukin a phunphun in kan cungah a rak tlung tawn.\nCu vialte hna cu zeidang ruangah si loin Pathian sunparnak kan hmuhnak ding le Pathian dawtnak kan theih khawh chinchinnak ding le thuachuahnak kan hmuh chinchinnak dingah a rak si tawn. Cucu mi tampi nih kan theih thiam lo tikah kan vuifai i, Bawipa nih a kan daw lo tiah kan ruah i Patian tu hnu ah kan chit tawn. Cucu a si lo, kan tonmi harsatnak vialte hna hi Pathian sunparnak a langhnak dingah an rak si. Bawipa nih thluachuahnak pe ko seh. Amen.\nNote:Mah sermon hi attialtu ka vun philhsual caah a ruahzia rak ka thiam hram uh.


KUM 20 RENGLO HNU 2013 AH RANGON KA PHAN TTHAN – The Chinlung Post\nApril 18, 2021 admin Knowledge 0\nDiehard revolutionary. The real inspiration behind the screen.1988 in kum 20 renglo hnu 2013 ah Rangoon ka phan tthan. Kalung chung in ka sia aherh mi cu Min Ko Naing va chonh kha asi. Zeidang silo in thong ah sautuk a tla mi asi pin ah ramkip ah thong in a mah le political prinoner pawl chuahnak kong cu kai chimrel sek ve lengmang mi asi tik ah a dam hnga maw ti ka sia a herh.\nKa hawi ttha Pa Hre ( Salai Mang Hre Lian) kha nang rak ka bawm tuah ca tiah bawmh ka hal. Pa Hre hi a connection a ttha. Pa Hre nih cun nungak nute pakhat a vun chuahpi I mah nute nih cun Min Ko Naing he tonnak cu a tawlrel lai a ti.Kan va leng I Min Ko Naing lawng silo in Ko Ko Kyi zong a rak um. Kha lio kha Thein Sein Cozah kai ka. Gen. Aung Min te pawl an lar saling cu si kaw an nih Min Ko Naing te kha daite in an um ko rua.\nCu ah cun Min Ko Naing nih cun RASU ah maw na rak kai a ka ti I aw asi na in RASU in siangin ka dih manh lo e ka hei ti.Zei major dah na lak ti a ka hal I Zoology major ka rak lak e ka ti. Ziah kei zong Zoo major pei ka si ve cu zei year dah na si, khoika class dah ti pawl kanhei i chim.Ziah zeitin dah si, kan siangin zong ai khat, kan major zong ai khat, kan base (catang) zong ai khat, tiah kan biaruah a thaw ngai.\nKan vai itong ti lemlo.2015 ah Chinram ah puicimh nak kan tong I Pu Victor he Hakha lei kal kan Ithawh. Kalay in Falam lei kan kai ah Varung pawng ah lam a cim I lam kha tlangpar lei in kan hrial I mah cu ah cun Min Ko Naing, Ko Ko Kyi le Zin Mar Aung te phu cu Hakha lei kal ding in motor pa hnih thum in an rak ra ve I kan itong hna. Hakha tiang cu motor in kan izul I kan kal hna.\nA karlak ah kan I chawn, kan ipehtlai lem ti lo.Nai Min Aung Hlaing ralhrang nih uknak hramhram in lak an timh ah ram pumpi in mah le ti khawh tawk in vun cawlcangh asi. Hi bantuk cawlcangh lio ah Online zoom meeting in kan I hmu, bia kan iruah kho tthan. Rangoon Sianghleirun RASU ah siangin pakhat, major khat, catang khat kan rak sina in kan rak I kawm ballo I, kan rak itong, kan rak tlongleng tti ballo.\nA nih thong kum 20 a tla I, kei hriamtlai le advocacy ah kumkul ram leng ah ka um. Thil pipa can tete ah hmaisuang in a dir ka hmuh tthan lengmang.Thil pipa a biapi mi can ah a herh ah cun a herh ning in a si khawh chung zei rumra le ual al tuah lo in a dir pengmi, a chan tthatbik can thongchung ah ahmang na in a thinlung lungvar bantuk in a fim mi Min Ko Naing hi ka upat ngaingai. National Unity Government kha amah nih introduce a vun tuah tik ah kai lungsi ngaingai. Credit: Salai Bawi Lian Mang


NU LE PA AHREMTU LE ATHATTU FALE HNA AN UM.Ca a rel dih lomi le ai biatak lomi nih comment ah a tel in i tel hlah uh — Salai Ephraim Thawngpang\nNU LE PA AHREMTU LE ATHATTU FALE HNA AN UM.Ca a rel dih lomi le ai biatak lomi nih comment ah a tel in i tel hlah uh\n(Ca a rel dih lomi le ai biatak lomi nih comment ah a tel in i tel hlah uh)Psalm 128 ah “Fale cu Pathian sin in kan hmuhmi thluachuah an si” a ti caah fale vialte hi nu le pa caah thuachuah an si dih tiah Laimi Khrihfa nih kan ruahmi hi kan palh cikcek! Zei ruangah?\n1.NU LE PA AHREMTU LE ATHATTU FALE HNA AN UM;Pathian nih a kan peekmi fale ahhin nu le pa lunglomhtertu fale lawngte an si dih loh. Nu le pa caah tthathnemnak a chuahpitu lawngte an si dih lo. An chuah bakin an tar tiang nu le pa caah phurhrit asi mi fale tampi an um ve. Pakhat pa cu a pa a thih hnu in a nu he an umtii i a nu kha a vuak (velh) lengmang. A nu kha nu le tuah in a tuah lo. A nu nih inn dang ah a zaam taak tawn. Ahnu ahcun a nu nih a celh ti lo i khua dang ah a um taak. A nu a thih tiang a fapa he an i chawn ti lo. A fapa zong nih a nu kha a thih lai hmanh ah phone hmanh in a chawn ta lo. Cucu a nu caah thluachuah a si kha hnga maw? Pakhat pa nih a pa cu a thah bak. Cu pa cu teh a nu le a pa caah thluachuah cu a si kho hnga maw? “Asi ko” nan ti ahcun Laimi cheukhat nih “thluachuah” nan timi hi ttiha nung taktakmi khi a si hnga!\n2.CHUAHKA IN THIH TIANG A NGAWRMI FA HNA AN UM;Kum 18 ka si lio ah a si. Hakha peng khua pakhat ah Thawngttha chim ah ka rak vaak. In pakhat ah mi dam lomi an um an ti caah thlacam piak ah ka va leng hna. Nutung pa khat a rak um. A pawng ah chuah ka in a tho kho lomi, a tthu kho lomi, fapa pahnih a pawng ah an rak it ko. Faphir an si i kum kul an rak si cang. Kum kul chung a nu nih an zun le an eek a fim hna. Ka nu ka pa ti zong an thiam lo. Leng zong an chuak kho bal lo. Cu hna pahnih cu a nu le a pa caah thluachuah an si ko hnga maw? Harsatnak petu lawngte bak khi an si? An nu le an pa cu harsatnak an peek taktak hna.\n3.SEHTAN RALKAAP A TTUANMI FALE HNA AN UM;Pathian thluachuah ngaingai ah kan ruahmi fale tampi cu nu le pa caah ral, u le nau caah ral a si piin ah Pathian caah ral a simi tampi an um. Pathian duhnak pakhat hmanh an zul lo. Thil ttha tuah pakhat hmanh an i tim lo. Sualnak tuah lawngte an duh. An tuahmi thil vialte hi Sehtan uar ci, Sehtan lawmh zawng lawngte an tuah. Cubantuk fa cu teh Pathian thluachuah a si nan ti ko hna hnga maw? Sehtan n ih remote control in man loin a ralkaap a ttuar termi an si.\n4.KHRIH RAL ASIMI FALE HNA AN UM;Fale hi Pathian thluachuah an si dih ko ahcun ISIS i a lutmi mi tampi hna kha Khrihfa biakin hrawktu, Khrihfa hngawng cik tu lawngte an si ko kha nan theih ciomi an si. Kha hna kha teh Pathian pekmi thluachuah fale cu an si kho hna hnga maw?\n5.BIBAL NIH ZEITINDAH MIN A SIK HNA;Baibal nihhin fa sual le thluachuah a si lomi fale auhnak min le sining min kha tampi a peek hna. Laak awk a tlak lomi, mi ttha lo (Phungthluakbia 6:12-16), mi hrawktu (Mikah 2: 1), rul fale (Joh. 8: 44), Tholung, cangcel, puanchia, miruamkai, mi depde a ti hna. Atam in a tam kho tuk. Ttial cawk ding khi a si lo. Cu bantuk minung cu Pathian nih nu le pa caah a peekmi thluachuah ah na chiah ko hna hnga maw? Psalm number pakhat nak khi zoh ulaw fale vialte hi Pathian peekmi thluachuah an si dih lo ning cu fiang tukin nan hmuh ko lai.\n6.FALE CHEUKHAT KHA PATHIAN NIH ZEITINDAH A TI HNA.(a) Kain cu a nau a thah, a nu le a pa chan chung ngeihchia in a chiah hna caah mi zaam ah ai cang. Nu le pa sin in tthen a si. Chiatserh a si. (b) Noah chan i fale an ngeimi vialte hna cu Pathian nih tilian in a thah dih hna (c) Ismael cu tthawl a si (d) David lungteihnak a pe pengtu, a dotu, a fapa, Absolom cu thah a si. (e) Sodom mi hna cu khangh an si (f) A pa Noah a ihpitu Ham cu chiatserh a si. Hi fale vialte hi thluachuah fale an si ko nan ti ko rih hna maw? Chiatserhmi cu maw thluachuah cu an si hnga? Chiatserh cu na caah thluachuah a si kho hnga maw? Na pastor nih tluachuah an peek ah chiat maw an serh tawn le cucu thluachuah ah na ruah tawn? Na lung i fim!\n7.LAIMI FALE HNA HI TEH;Laimi cu Khrihfa kan si caah kan fale vialte hi nu le pa caah, nu le pa sinah thluachuah kan si dih rua tiah kan ruah? Asi ah nu le pa na lomhter hna maw? Nu le pa na cawm hna maw? Nu le pa caah zeidah na tthathnemnak? Nu le pa caah lomhnak maw na chuahpi deuh ngeihchiatnak? Nu le pa nih an in cawmnak man maw a tam deuh, na bomhchannak hna? Nu le pa caah tthathnem teh nai tim kum maw? Na nu le na pa nih an in hrin i an in cawnken mi hi nu le pa caah amiaknak a um maw? “Thluachuah” timi cu kan caah thil ttha a chuah tertu khi thlua chuah ti a si i nu le pa ca i tthatnak na chuahpi mi a um lo ah zeitindah thluachuah a si na ti khawh ne?\nPathian nih fale an kan peek ah khan nu le pa caah “thluachuah” si dingin peek kan si (Ps. 126). Asinain “thluachuah” dik an si nak hnga cawnpiak, fim chimh, zohkhenh rian kha kan ngei ve. “Fa ttha”, “fa fim” ah ser an herh. Cawnnak in ser hna lai. Pathian bia in kan ser hna lai. Cu ti i kan ser khawh hna lawnglawng ah Pathian nih fa, thluachuah, ca i a kan peekmi cu thuachuah an si kho. Fa tampi ngeih i nu le pa dawtu le zohkhenhtu zong a ngei lo i, nu le pa an tar tik i “tar umnak inn” hna i nu le pa a chiami fale cu Pathian peekmi thluchuah an si bal lo. Cucaah fa fim le fa ttha lawng lawng hi “thluachuah fa” cu an si. Fa sual, fa rureu, fa fir, fa that hmang kha thluachuah fa ti phung a si lo. Na fale hrintthan lomii hna hi Pathian thluachuah an si ne ah ziah Hell ahcun khangh cu an si ne lai?\nJesuh nih hrintthan lomi, khamh lo dingmi, hell i a tla dingmi, cu an chuah lo ah a ttha deuh tiah a ti!\nTagged NU LE PA AHREMTU LE ATHATTU FALE HNA AN UM.Ca a rel dih lomi le ai biatak lomi nih comment ah a tel in i tel hlah uh\nEvangelist David Lah Nih Kawlram Chungah Pathian Nih Thluachuah A Pek Cem Mi Cu Dr.Sasa A Si A Ti →\n← CNF AGS-3 Pu Htet Ni nih USA ram Chinland Club (CC) Member Tampi a Karh ter!


Zualko: Pi Sai Thluai Nih Australia Ah Mual A Kan Liam Taak Ee – Chin World News Evening\nZualko: Kan duhdawt tukmi kan nu, Pi Sai Thluai nih Australia caan 8:40pm ah zawt fahnak le harsatnak zeihmanh um ti lo nak hmun Pathian sinah a kan dinh taak ruangmang ee. Tantaakmi pasal le unau chungkhat an diklak thlacam nak in bawm cio u sih. An ngaihchiatnak Pathian tu nih hnem ko hna seh!\nPi Sai Thluai hi Cancer zawtnak in kum caan saupi a zawmi a si i tutan a tu bantukin lei harsatnak le fahnak temtuar kal taak in mual a kan liam taak hi a si. Kan ngaihchia tuk hringhran. Thawngpang chiat lioah atu bantukin kan Miphun chungin thihnak darkhing hun theih cu lungthin a nuam kho hrimhrim lo. Tantaakmi chungkhar Bawipa tu nih hnem hram ko hna seh! CCB Inc\nThawngpang dang rak rel chih:Opening Up America.Tuchun thawk in Colorado, Mississippi, Montana le Tennessee state ah on hram an thawk ve cang. Zawtnak ralvennak caah an renghmi phung cheukhat dinhdorhnak an tuah piak cang hna. Business zeimawzet on an thawk. Georgia, Oklahoma, Alaska le South Carolina ahcun riantuan hram an thawk than cang i, an riantuannak hmun ah an rak phan than cang hna.\nWhite house Task Force chungtel Dr.Deborah Birx nih “American mipi nih media sin in thil dik an thei taktak lo hi apoi hringhren, ka lung a tha lo” tiah CNN he sunday interview a chim. President Donald Trump zong nih main stream media hna nih mpi hna sin ah thil dik an chimh hna lo caah press conference kan tuahmi hi kan i ruahchanmi tluk in sullam a ngeih lo caah a phu lem lo” tiah a chim ve.\nPresident Trump biachimmi cheukhat pawl cu CNN le media cheukhat nih an kuaih piak lengmang caah white house press conference hi nifatin tuah dawh an si ti lo. CDC nih Covid-19 zawnak symtom a simi, tak-linh, thawcham le khuh pin ah khuasih, ruhkhuafah,rim theih lo le or-fah zong an tleh chap than. Source: Salai Lairamthang\nHakha Peng Tiphul Khuami Lainu Kum 18 Covid-19 Positive A Si A Poi Tuk Ee


Bochanmi Ram Tinthei (Ram Lian Sang) Nih A Von Chim Ve Cang – Chin World News Evening\nBochanmi Ram Tinthei (Ram Lian Sang) Nih A Von Chim Ve Cang\nZeidang hlan ah Kawlram ramkhel kongah basics taktak asimi; 2008 Phunghram, Panglong Conference hnephnop le Panglong Agreement, le Tlangcungmi Revolution (dohthlennak) hna pawl rel ta loin online in ramkhel kong hei el len khi thlingza ngai asi. Bible rel huahualo in Bible kong el a huam ngaimi bantuk khi ka tahchunh! An mawh lo, nan mawh hrimhrimlo.\nDVB, Irrawaddy le Kawl Media pawl facebook i news nan relnak menmen in cun NLD Politics lawng nan hmuh khawh lai. Nan mawh hrimhrimlo! Minung phung asi ko. Tutan ah Tlangcungmi an lung a fimtuk cang. Kachin, Shan, Rakhine, Karen le Karenni Tlangcungmi Parties pawl an thawng lai. Kanmah zong zeitlukin miphun cungah kan ihngat 2020 Election ah a lang ve lai. Ram Tinthei\nThawngpang dang rak rel chih:Democracy tling taktak muru pathum (By:Rolain). Democracy taktak a muru hi zei dah a si hnga tihi ka tuak len ve. Aphi hmuh ka harh ngaingai nain keimah pumpak nih te zei bantuk Democracy dah ka duh tiin biahalnak ka tuah hnu ceu ah a phi 3 ka hmuh. Vawlei cung ram ah Democracy ram tiah ruah mi ram poh hi ram dai an si thlu lo.\nTahchunnak ah Israel te hna cun Atu hi US pi hmanh a buai peng. US ram hna hoi ahcun ralhrang le ralkap nak in mipi tih an nung deuh a ruang cu zalong tein hriamnam an i tlaih khawh caah mu. Chim duh mi cu Daihnak, te hna, thanchonak te hna, fimcawnnak, chawlehthalnak te hna hi cu Democracy muru si lo in Democracy theitlai tu an si deuh. Democracy muru hi phunthum in ka then. Cucu Zalonnak, Nawl ngaihnak le Biachahnak nawl ngaih tiin ka then.\nZalonnak: Minung zalonnak le duhthimnak hi a sang tuk mi a si caah Pathian hmanh nih a buar lo mi zalonnak a si. cucaah duh thimnak aa kan peknak a si. Pathian nih keimah ka zum seh tiah hramhram in kan zalonnak buar in aa kan zumhter bal lo. chim duh micu minung zalonnak hi a sang tuk mi a si caah minung nunnak sertu le a ngeitu pathian hmanh nih a buar lo mi a si.\nCucaah Democracy ahcun zalonak hi a biapituk mi a si. Zalonak taktak a um lonak ahcun minung sining aa thup, minung sining aa thup ahcun minung caah a herh mi hngalh piak khawh le riantuan piak khawh a si lo, cu tik ah thanchonak riantuan khawh a fawi lo.\nNawl Ngeihnak: Kawlram ramkheel le cozah si ning cu kan fiang dih ko lai ka zumh. Cozah rian tuan tik ah maw phu pakhatkhat chung riantuan tik ah rian le dirhmun lawng aa kan pek i nawlngeihnak (power) aa tel chih lo. Hihi Demcoracy zalonnak a buartu a si.\nMi pakhat cu rian le dirhmun kan pek tik ah a rian le a dirhmun cung ah nawl ngeihnak (power) pek chih phung a si. rian le dirhmun lawng pek i nawlngeihnak pehcih lo cu nehsawh /zeirel lo pakhat bak a si.\nRian/dirhmun i pek ah hin nawlngeihnak pek chih phung a si. rian le dirhmun pek i nawl ngeihnak pek lo cu, duum hau ca hmun hma pek i zei thlai hmanh a chung ah cing hlah ti he aa lo. cu bantuk nawlpek cu Democracy a buartu a si.\nKan ram ramkheel tuak hmanh uh, Democracy zauk phung bantuk in thimnak tuah a si, teitu party nih cozah a tlaih ko nain nawl ngeihnak a pek chih lo mi hi Democracy a buartu cu a si ko. Cozah tlaihnak hmunhma le rian vial pek tung i nawl ngeihnak pek lo, President umter ve tung i nawl ngeihnak pek lo cu Democracy a buartu taktak an si ko. cucaah nawl ngeihnak hi Democracy a muru a si tiah ka ruahnak a si. Kan miphun le kan ram, kan nunphung le zeizong te kongah nawl ngeihnak sang kan ngeih hrimhrim a herh.\nBiachahnak nawl: Mi pakhat nih a ruah mi le akhan mi kong ah biachahnak nawl aa tuah khawh ding a si. a biachahnak cu a palh pek palh lo pek ah biachahnak cu aa tuah hrimhrim ding a si. Kan miphun le ram caah a tha tiah ruah mi cung ah zulh ding in biachahnak nawl hi a ho kut cung hmanh ah a um ding a si lo, kanmah pumpak le miphun kut cung bak um a um ding a si. cucu Democracy muru pakhat a si.\nBiachahnak nawl a um lo ahcun minung zalonnak le nuhrin covo buar a um ti nak a si. Zei he dah ka tahchun hnga ti ahcun, “Ralkap chan lio ah cun ralkap khua an tlun caan i harnak an ton ahcun khuami aa kan pumh aa kan vuak, kan lungre cu a thei i kan ngaih a rak chia ko nain tah a rak kan sianh lo, lungretheihnak le ngaihchiatnak cu tahnak nih a zulh mi a si, kan ngaihchiat ahcun kan tap lai ta, lungretheih le ngaihchiat tiang cu aa kan tuar ter ko nain kan ngaihchiatnak langhtertu tahnak cu a rak kan kham, tap hlah u an kan ti ahcun kan tap ngam lo.\nChim duh mi cu, Democracy muru hna hi buar ahcun zeidang ah i ruahchan ding an um lo. Thanchonak, daihnak te hna zong a um ve lo. acung lei pathum, Zalonnak, nawlngeihnak le kan nawl ngeih mi cung ah biachahnak kan tuah khawh lo ahcun ramchung ah buainak a um. Buainak a um tik ah ramchung thanchonak riantuan khawh a fawi ti lo. cucaah Zalonank, Nawl ngeihnak le Biachah khawhnak nawl hna hi Democracy muru taktak cu cu an si.


Hakha Ah Quarantine An Chiah Mi Hna Hlasak Nak An Ngeih Piak Hna – Chin 11 News\nHakha Ah Quarantine An Chiah Mi Hna Hlasak Nak An Ngeih Piak Hna\nUar an um tuk hringhran ko hna. Quarantine an chiah mi hna pawl umhar le lileng in an um sual lai tiah hla dawh in an hlawi tu hna Hakha Covid-19 Response Committee pawl. Tulio Hakha Collage ah Facility Quarantine an an chiah mi hna pawl hi minung 51 an si hna.\nAvoikhat nak check-up an tuah hna ning ah cun an dihlak in Negative an si dih hna I thaizing ah voihnih nak zong check-up an tuah than rih hna lai tiah theih a si.\nCu Facility Quarantine an chiah mi hna chung in minung 15 zong tuchun ah khan inn lawinak nawl an pek cang hna.\nHakha Collage ah minung 51 Quarantine an chiah mi hna pawl hi lileng le umhar in an um sual lai tiah an ti hna caah Hakha COVID-19 Response Committee hruai nak in hlasak nak an ngeih piak hna hi a si.\nNote: ruahchih ding ah Facility Quarantine an chiah mi hna pawl khi an hmanthlak zoh tikah Room pakhat chung ah minung tamdeuh a um mi an lo ngai hna.\nRoom pakhat chung ah minung tamdeuh in an chiah hna a si ah cun an lakah mi pakhatkhat nih zawtnak a ngeih ah cun a dammi midang kha pei zawtnak a chawnh dih ko hna lai cu. Hmanthlak na zoh ah khin Room pakhat ah minung tamnawn in um dawh an si ko tin a ruat ve maw.


US mipi nih an thei duh ngai mi cu Trump nih a chim cang. A buai chin lengmang cang!!\nMipi nih an theih duh ngaih mi, Michigan State, Antrim County Ah Dominion voting cu vote firnak ding caah hrim hrim ah ser asi tiin forensic Auditor nih fiang cik cek in a vun chim cang. Mah kongah US mipi nih Trump lungput cu thei an duh ngai\nUS hi a cunglei lawngah theih a cun uar ngai ding mi a si, natein a chunglei thil sining vun thei a cun lih le hrokhrawl, politicize ruangah thil dik mi thup,\nMipi sin ah a hman mi chim duh lo, tangka tampi hmangin mi va hlen ti bantuk hi a rak tam bak ko ti a fiang cang\nVawi tampi vote fir le hlennak a um ti Trump Legal Team le allies Sidney Powell nih an langter buh in Court nih a cohlan duh lo, US nation court tiang a phan, Texas nih lawsuit a file, state 18 nih an vun dirpi, natein US Supreme Court nih a hlawn piak hna\nMichigan state, Antrim County ah Judge nih Dominion Voting Machine Forensic Audit an tuah nak a, mah Dominion Voting Machine hi vote firnak ding hrim caah sermi a si tiin Forensics audit tuah hnuah phuan a si\nMah dothlatnak an tuah mi hi Court ah ap a si cang i, Court nih a cohlan/approved a tuah cang (Mah kong hi Chinpage ah fiangtein ka rak tial cang kha)\nMah forensic Audit kongah Trump nih thil sining a vun chim ve cang i, atu cu judge pawl nih an zum lo mi, vote hlennak a um tiah an rak cohlan duh lo mi vialte cu mah forensic audit nih a lang ter dih.\nTrump nih a chim chap mi cu. Mah bantuk hi ka tlungter lai lo. Vote hlennak tampi a um ti fiang cik cek in an theih cang tiin\nTu tiang President Trump nih Democrat pawl nih vote an fir ruangah election hi a fair lo tiah a ruah peng caah ka sungh ti a chim duh lo.\nMah Dominion software audit an tuah mi hi catlap 23 in thil sining vialte an langter. Electoral college vote lak a si hnuah Trump le a rian ttuan ti hoi hna cu Oval office ah caan saupi meeting an tuah i bia ceihnak an ngei. Zeibantuk in thil an tuah lai ti cu tutiang zeihman thei a si lo. Source-Theepochtimes\nBe the first to comment on "US mipi nih an thei duh ngai mi cu Trump nih a chim cang. A buai chin lengmang cang!!"


Thantlang Peng Farrawn Khuami “Pu Bawi Min Cung” Te Naa Cu An Mah Chung Theih Lo In Midang nih A Sa An Rak Can Dih – CHINLAND TODAY NEWS\nThantlang Peng Farrawn Khuami “Pu Bawi Min Cung” Te Naa Cu An Mah Chung Theih Lo In Midang nih A Sa An Rak Can Dih\nNovember 30, 2020 admin Chin News 0\nKa pa le neel facang an tuanlio ah kan naa hi an i hruai hna i voidang ah cun zan ah an hren tawn hna nain nithum zan kha cu kan naa an der sual lai tiah hreng lo in an thlah hna . A thaizing ah Ttih Bual mi pakhat (min langhter lomi) nih phone in a rak ka chawnh i Naa a thi i nan naa a si hnga maw a ti . A hmun tha tein kan hal i a hmun ah ka pale cu an va kal tik ah cun a thi an timi naa cu a sa an rak can dih cang .\nZiah a sa zong cu nan rak can dih cang i mah cu zeitin dah a thih ning cu a si hnga tiah ka pa le nih cun an hal hna tik ah , kan naa nih a suk i a korawng kha a kii ahb aa bat i a korawng hri nih a hrom ah a reh chih i a thih nak hi a si tiah an rak chimh hna . A ho nih dah mah cu a hmuh tiah ka pa le nih cun an hal than hna tik ah a hmutu tak an chim kho lo i a donghnak ah cun cuti cun kan zumh bia a si tiah an chim than .\nKan naa hi a zaw mi zong a si lo i hliamhma tuarmi zong a ngei lo a ngandam i a thawngtha tuk mi naa tum a si .A thihnak a ruangbik le fiangfai tein an chim kho fawn lo , a thimi a naa zong cu a pum zoh awk um tilo in a sa cu an rak can dih cang fawn , kan ngeih a chia i kan lung a fak hrnghran ko .Naa a thi cangmi cu kan mah phung ning tein a sa kan rak can dih ko hih tiah ka pa cu an rak ti i an can mi a lu le a sa tlawmpal cu ka pa an rak pek ve . Asinain ka pa nih cun a la duh lo .\nA hnu deuh ah kan tupa ka nau pasal ( facang tuan i a riak mi le a hmun ah a va zoh ve mi le an khuapa ) sin in a sa tlawmpal cu kan thlam ah an rak peek than hna .Phone kan chawnh hna i hi kong ah hin kan palh lo tiah an ti rih . A mah thih in a thimi hmanh va si taktak sehlaw a ngeitu theihlo le mithmuh lo in a sa an rak can dih colh ko mi kan ruah ah kan lung a fak tuk . Satil a zua vemi nih cun nan theihthiam ka zumh ko .\nPalik sin ah theihter nak kan tuah lai kan ti i ka pile ka pu nih ka fale nan thin i sum ko u Pathian nih zeizong vialte a theih dih ko ee nan thluachuah hmuhnak tu ah a cang ko lai tiah a kan thloh caah kan i thulh than . Credit : Bawi Min Cung\nA Cutluk Lai Nungak Muidawh Body That le HNgakchia Cachimh Thiam Cu A Mak Ko (+Video)\nPu Bawi Min Cung nih “Tihbual pawl nih Kan Naa-sa An Rak Can Dih ” A Timi Kong ah ‘Tihbual Lei nih Fianternak An Tuahmi Cu Ngaihchia Ngai A Si Ve


Salai Lungthli Tum Kan Ram Myanmar Vs Rohingya Ralhrang Tanpitu Phu A Chinmi Hman Ngamsam – Chin World News Evening\nDecember 8, 2019 December 8, 2019 Salai Van Hmuhning\nKan ram Myanmar vs Rohingya Ralhrang tanpitu phu: Rohingya Muslim ralhrang(ARSA) nih police le sualnak ngeilo mi tampi tampi zohchia in an rak thah hna, a thimi lakah kanmah Laimi lila an i tel. IS ralhrang he tahchunh an rak si. Kha lio ah Rakhine miphun le miphun dang hna cu thinphang le vansang ngai in an rak um.\nNLD cozah le Tatmadaw nih Rohingya ralhrang phu an doh colh, Tatmadaw nih ceilak an kah. An i kahnak ruang ah Rohingya tampi Bangladesh ah an zam i harnak an tong. Cutikah ramdang international media le Muslim phu nih ARSA an sualnak hmu ti loin Suu Kyi le Tatmadaw sualnak lawngte vawlei sin ah an phuan. Atu cu Muslim phu an thawn tuk cang caah Rohingya buainak he pehtlaih in miphun cihmihtu tiah kan ram Myanmar cu ICJ ah tazacuai a tong. Tatmadaw lawng taza an cuai hna lo, kan ram le kan cozah tiang sual an kawlmi a si.\nARSA ralhrang bantuk in kan ram a huami hna nih cun Muslim phu an tanpi ngai ko hna vawlei hmai ah kan ram mualphoh kha i lawmh awk a si an ti. An dirhmun phundang ngai a si. Tutan tazacuai nak hi tlangcungmi cung ah Tatmadaw tuahsernak he ai pehtlaihnak a um lo Rohingya Muslim kong lawnglawng a si. Vawlei hmai ah Myanmar rammi dihlak kan limhang thlak an kan timhmi a si. Rammi pakhat na si ko nain vawlei hmai taza cuainak ah na chuahsemnak ram mualpho seh ti na duh ko ahcun khuaruahhar ngai na si hnga, rammi si awk na tlak lo ti khawh a si lai. Credit: Salai Lungthli Tum


KIA Nih Bala Min Htin Hlei Pawngah Gate An Kah\nMain Editor June 23, 2021 Leave a Comment on KIA Nih Bala Min Htin Hlei Pawngah Gate An Kah\nKachin ramkulh Waimaw peng I Bala Min Htin timi hlei pawng I Maina khua in ralhrang hna nih (suhpawng) gate an tuah mi cu tuzan sml.7 luan hrawng ah khan KIA nih an luh hnawh hna I an kah hna tiah theih asi. Hi ka zon I gate cu a tu ah mei nih akang cuamah ko tiah thawng theih asi.\nCun ralhrang hna hi helicopter in cu kan hrawng ah cun an I hell en. Makhawyan ti mi khua pawng I ralhrang hna sakhan cu bomb in an puah hna caah ralhrang hna nih a pawngkam cu hriam ngan le hriam hme he an kah len tiah theih asi.\nWinemaw le Makhayan khua le Maina khua hrawng ah hin tuzan Sml.7 le cheu in 8 lian tiang hrawng cu bomb puah thawng le meithal thawng cu catlo in kan theih ko tiah khuami nih cun an chim. Source: Kachinwaves Thawng pang dang relchap …Min Aung Hlaing Russia Akal Hnu In Russia Nih Myanmar He Ralkap Lei Pehtlaihnak Fek Tein Kan Kalpi Lai :\nRussia le Kawlram kar ralkap lei pehtlaihnak tha chinchin le fek chinchin dingin kan tuah lai tiah Russia ralvennak vuanci nih Sergey Shoygu nih Ralhrangbu hruaitu Sr.Gen Min Aung Hlaing sin ah a chim tiah Russia media pawl nih an tial. Ram pahnih kar ah kan ngeihcia mi i theihthiamnak, upatnak le zumhnak cungah pehtlaihnak a fek chinnak dingah kan i zuam lai tiin bia kan chah cia mi a si” tiin Russia news agency RIA nih a tial.\nTaluk, Russia telhin UN General Assembly nih June 18 ah ralhrangbu sin ah hriamnam zuarh lo ding telhin Democracy lam zulh ding, tlaihmi vialte thlah dingin biachahnak a tuah.\nAtu bantukin Russia nih ralhrangbu sinah hriamnam zuarnak le ralkap lei pehtlaihnak tha tein a kal pi rih mi cungah human rights activists pawl le vulei cung huap bu hna nih an soisel ngai A bik in Russia nih ralhrangbu a chawnhbiak ning cu phungning tein a kai mi cozah pakhat bantukin a cohlan mi a si tiah an ti. Credit the chin post\nMin Aung Hlaing Russia Akal Hnu In Russia Nih Myanmar He Ralkap Lei Pehtlaihnak Fek Tein Kan Kalpi Lai →\n← Mizoram Leiah Anluh Pimi Rithai Sii Rs.Ting200 Man Cu Champhai Ah An Tlaih


NIZAN AH NAUTE ATLAU MI CU HIM TEIN AN HMUH CANG, AFIR TU NIH A CHIMMI – The Chinlung Post\nNIZAN AH NAUTE ATLAU MI CU HIM TEIN AN HMUH CANG, AFIR TU NIH A CHIMMI\nJanuary 25, 2021 admin Local News 0\nThawngpang ttha tuk a chuak cang, Chungkhar cu lawmhnak in an khat cang lai. Hithil hi Mizoram chung bak ah a cangmi asi. Dilo Chakma le Surota Chakma hna i an fate cu Lunglei Sizung in atlau. Nili lawng asi rih mi an Dilo Chakma le Surota Chakma hna fate cu nizan zingka suimilam pali hrawnghrang ah aho ti theih lomi minung pakhat nih a fir. Nawlngeitu police hna sin ah report nak an tuah.\nReport an tuah hnu ah biatak tein Police hna nih dottletnak an tuah hnu ah naute cu him bawmtein an hmuh tthan. Police pawl cawlcangh ning zong an thangthat ngaingai hna. Report an don bak in suimilam 15 chungah police hna nih naute hi an hmuh colh. Naute cu zahanzan suimilam hleikhat deng ah a rak firtu sin ah an va lak khawh. Naute zong attha ko tiah an langhter chih.\nHi naute firnak konghe pehtlaiin nawlngeitu police hna nih an timi cu, hi nau firnak konghe pehtlaiin pehtlaihnak angeimi or zeiruangah dah tibantuk zong dottletnak tuah cuahmah lio asi tiah an chim chih. Thenkhat nih an chimmi cu naute a firtu nih cun, hringtu anu nih aka pek mi asi tiah ati an ti, asinain hringtu a nu nih cun mah fa asi ko mi cu zeiruangah ka pek lai, fa cu i pek phung maw si alih lawngte tiah ati ve ti asi.\nNaute a firtu hi Lunglei Farm Veng timi ah inn hlan in khua asami a si i, amah hi Tlabung khuami asi i, Tlabung ah hin zodin veng timi ah arak ummi asi tiah an chim. Cun naute afirtu hi amin ah Maengi ti asi. Amah hi Lalnunpuia nupi asi tiah an chim chih. Naute a fir or alatu cu acunglei ah kan vun langhter mi hmanthlak hi asi. Naute le anu hna cu police minung pahnih nih an congh cang hna.\nCAPITOL BUAINAK ARUANG FIANG TEIN ALANGHTER CANG


SURKHUA MI AN ZAAM DIH HNA, KUM UPA TAR LAWNG AN TAANG – The Chinlung Post\nSurkhua Mi an Zaam Dih hna, Tar Lawng Khua ah an Taang. Hakha peng, Surkhua ah SAC ralhrang pawl an rak luh caah khuami an zaam dih i, a zaam kho lomi kum upa tar minung 20 in 30 karlak hrawng lawng khuachung an taang, tiah thawng kan theih. SAC ralhrang pawl Surkhua an phak hnu ah khuachung ah meithal an puah hnawh len hna caah khuami an um ngam ti lo i an zaam dih hi a si.\nNgeihchiatnak Thawngpang: RIP. Ralhrang kawlralkap kuttang ah rianttuan huam loin ralhrang kawlralkap doh dingah nunnak pek in CDM ah a lutmi palek Salai Choi Ling cu ralhrang he an i kahnak ah ram le miphun caah a nunnak apek. Ralhrang kawlralkap le Mindat CDF hna cu tuzing June nili ah tukdohnak an tuah. Tuni i kahnak ah Salai Choi Ling cu a nunnak aliam tiah an langhter.


Nuamh le I lawmh Hi Kan Duh Cio An Duh Cio Ko Nain-Dr.Pari – Bawipa Tlang\nNai teah ka nu bantuk ka ruahmi tarnu cu a lung a that lo caah operation tuahlo a ngah lo dirhmun a phan. Kanmah sii inn cu a man a fah tuk caah cozah sii inn ah va kal ko tiah ruahnak ka pek. Cozah sii inn kal cu a siarem lo caah kan sii inn ahcun operation an tuah. A hlaitu doctor le director cu “Ka pi a si ee” tiah ka ti i a man zong tam lak te a kan thumh.\nKeimah umnak ICU ah a um i “nangmah thawngin sii inn ka phan ko hih” a ka ti ko. Tar a si cang caah a mawh lo.Phaisa tampi a dihmi a tuak tikah aa nuam lo mu ti kha a aw-an ah ka theih thiam. Sertu nih minung hi dawt dingah le amah dawtnak cotu dingah a kan ser. Thilri vialte hi phaisa telh in hman awk ah a ser mi an si. Hman awk tu hi kan dawt kan zangfah deuh i dawt ding tu hi a lettalam in hman (use) kan i tim mi nih kan nun a buaiter tawn.\nDuhmi thilri ngah cu chikhatte mi a nuamhter ko. Sii inn kainak phaisa tlamtling ti ahkhan cun ai nuam ko. A dihmi kong a ruah ahkhan ai lawm ti lo. Lawmhnak timi cu duhmi vialte ngeih dih le tlamtlin dih hi a si bal lo. Ngeih chunhmi te cungah lunghmuih hi lawmh aa semnak a si. Cu bantuk lungput kan ngeih ahcun kan i lawm zungzal kho ko.\nKa pasal nih “nuamhnak cu mah tein kawl a hau. Cucaah manh caan ahcun sport ka tuah lai.Lawmhnak belte cu Krih chung ka nunnak ahhin a tling khitkhet cang” tiah a ka ti tawn. Kan i nuam hna maw? Kan ton mi kip ah kan lung ai lawm zungzal maw? Sertu nih cun i lawm zungzal hna seh ti a kan duh hi mu..\nNote: A kongchia ceihmi siloin tonmi thil chungin bianabia ka lak mi a si.


Ralhrang Le MNDAA Kahdohnak Ah Ralhrang 50 Hrawng An Thi (News dang tampi he) – Onlinenungak\nRalhrang Le MNDAA Kahdohnak Ah Ralhrang 50 Hrawng An Thi (News dang tampi he)\nASEAN Meeting ah ramkhel he pehtlaihnak a ngeilo mi palai lawng cohlan dingmi kongah NUG Cathanh: Tuthla donghlei ah tuahding mi ASEAN meeting ah ralhrang phu cu telnak nawl pek lo in, ramkhel he pehtlaihnak a ngeilo mi palai pakhat cu telnak nawl pek a si lai tiah ASEAN nih biakhiahnak a tuahmi kongah NUG nih ka lungtling tiah nihin October 18 ah cathanh a chuah.\nMeeting ah ralhrangbu hruaitu sawm lo ding tii ASEAN nih ramleng vuanci hna nih biakhiahnak an tuahmi hi Myanmar mipi hna temtuarnak le aihramnak kha ASEAN nih a theih cang ti langhternak phunkhat a si.\nNUG nih cun ramkhel he pehtlaihnak a ngei lomi timi zawn ah ralhrangbu hruaitu hna lawng si loin ralhrangbu chungtel, asiloah anmah he pehtlaihnak a ngeimi an si sual nakhnga lo le meeting ah sawm dingmi palai cu Myanmar ram le mipi caah thatnak a phurtu palai a si lai maw timi kong ruahpiah chih dingin ASEAN cu a nawl.\nCun Asian nih palai thimnak a tuahnak ah bawmchantu dirhmun in i tel ding ah timhcia kan si peng ko tiah NUG nih cathanh ah cun an langhter. BBC\nMukung, Phawngsai khua ralhrang umnak le MNDAA umhmun thlacamnak tlang in kaphnih fakngai in kahdohnak a chuak, ralhrang lei in minung 50 hrawng an thi: Shan ram thlanglei Mukung peng Phawngsai khua ah ummi ralhrang hna sakhan cu October 18 ni zinglei suimilam 10:00 hrawngah Kukanh MNDAA hna nih luhhnawh in an doh hna caah kaphnih kahdohnak fak ngai in a chuak tiah theih a si.\nOctober17, nizaan zaan ah Kukanh MNDAA hna umhmun thlacamnak tlang cu ralhrang nih an doh hna, asinain ralhrang hna cu a thimi tampi he hnu an tolh than, cun MNDAA lei in minung 5 nih hliam an tuar tiah theih a si.\nKhuachung thawngzamhnak pakhat nih “Nizaan ah ralhrang hna cu MNDAA umhmun thlacamnak tlangbo ah an va doh hna, hlawhtlinnak hmu lo in nihin zinglei ah hnu an tolh, ralhrang minung 50 hrawng an thi, an ruak hmamh an char kho hna lo” tiah a chim.\nMNDAA umhmun thlacamnak tlang hi hmasa ah cun ralhrang umnak a rak si. September 1 ah KNDAA nih ralhrang cu an rak luhhnawh hna i an umhmun cu an lakmi a si. Cu ka umhmun thlacamnak tlang cu lak than dingah October 7 thok in ralhrang hna nih hriamngan hmang in an kah hna caah kahdohnak a chuah hi a si.\nRalhrang le MNDAA kahdohnak ruangah cuka kiangkap khua in China-Myanmar ramri ah ralzaam dirhmun in in a ummi minung 3000 tluk an si cang tiah Khit Thit Media nih a tial.\nKawlin PDF nih ralhrang sermi Beer tampi a phurtu ke 12 mawtaw 3 an tlaih i beer cu an hrawh dih: Sagaing ramthen, Kawlin peng Shwebo-Myitgyina lam ah ralhrang sermi Myanmar beer, Dagon beer le Adman Gold beer a phurtu kee 12 ngei mawtaw 3 cu October 17 ni ah Kawlin PDF nih an tlaih i beer dihlak cu an hrawh dih tiah Kawlin-PDF nih cathanh an chuah.\nOctober 17 ni ah Shwebo-Myitgyina lam ah Kawlin PDF nih kee 12 ngei motor 3 cu checkhlatnak an tuah, ralhrang ta a simi Myanmar beer, Dagon beer le Adman Gold beer khatten a phorhmi cu an tlaih, Kawlin PDF le Local PDF hna nih ralhrang serchuahmi beer hna cu an hrawh dih, asinine mawtaw khaltu le an mawtaw cu him tein an kalter hna.\nA tu lawng si lo in voidang zong ah ralhrang nih a chuahmi thilri cu hrawh lengmang a si lai tiah PDF nih cathanh an chuah.\nSuh Kyi le President U Win Myint sihni 4 hna cu biaceihmi kong chim lo dingin an kham hna: Rampi ruahnak petu Daw Aung San Suh Kyi le President U Win Myint i sualpuhnak a chimrel piaktu sihni minung 4 hna cu ramdang palai le media hna sinah biaceihmi kong chim lo dingin ralhrangbu nih an kham hna tiah sihni he a pehtlai mi hna sin in theih a si.\nCuti an khammi hna cu Sihni U Khin Mawng Zaw, Sihni U Tee Mawng Mawng, Sihni Daw Min Min Soe le Sihni Daw San Malar Ngyunt an si.\nRalhrangbu nih sihni U Khin Mawng Zaw phihkham nak ca an chuahmi chung ah ramchung, ramleng thawngzamhnak, ramdang palai, INGO/NGO le ramdang cozah riangeitu hna sinah pehtlaihnak tuah lo ding tiah an langhter.\nRalhrang phu nih nawlngeihnak an lak hnu ah tlaihkhih a tongmi hna cu rikhiahnak um lo in luatnak pek an si, hmunkip in tazacuai a tongmi minung 4000 leng an case an phih piak hna: Ralhrangbu nih hramhram nawlngeihnak an lak hnuah lamzawhnak ah a telmi hna cu an tlaih hna i thonginn kipah khumhmi minung 1316 cu luatnak pek nan si lai tiah SAC ralhrang hruaitu Min Awng Hlaing nih October 18, tuni a biachimnak ah a langhter.Luatnak pekmi hna nih zulhphung zul loin sualpalhnak a tuah than ahcun a fak deuhmi dantatnak pek a si lai ti zong a chimchih fawn.\nCun lamzawhnak kong he pehtlai in tazacuai a tongmi hna zong an case phihkhar piak an si lai tiah a chim chih. Ramchung hmunkip in tazacuai a tong mi hna dihlak hi minung 4320 an si, cu hna i an case hlathlai le biaceih liomi (ကြားနာစစ်ဆေးဆဲပြစ်မှုဆိုင်ရာအမှု) cu phihpiak an si tiah ralhrangbu hruaitu nih cun a chim.\nOctober 18 tuni chunhnu ah ralhrangbu chairman nih a cunglei bantukin a chim hi a si. Ramkhel thiamsang hna nih cun ASEAN meeting ah sawm lo dingin biakhiahnak an tuah hnuah a lungput a thumh deuhmi a si tiah an chim.\nSagaing ramthen ah ralhrang nih PDF nan si tiin misawhsawh 8 nak tlawmlo an thah hna: Sagaing ramthen ah ralhrang hna nih PDF nan si an ti hna i misawhsawh 8 nak tlawmlo cu an thah hna tiah theih a si.\nSagaing ramthen, Satawng khua pawng ah October 17, zinglei ah ralhrang le khuachung mi hna hmaitonh kahdohnak a chuak, cu kahdohnak ah cun PDF tiah min bunh piak in Ko That Zaw Awng ( Sagaing Technology University sianghngakchia) le Ko Zaw Myo Ko Ko cu an kah hna, cun khuami pakhat zong ralhrang nih an kah hnuah a hliamhma he mei an khangh tiah theih a si.\nCun October 15 ah Ayardaw peng Parami khua le Cia-pin-hlah khua kar ah ralhrang hna cu bomb hmanh in doh an ton hnuah, khuachung mi pahnih Ko That Naing Oo le U Ma Ya cu ralhrang nih an tlaih i an thah hna tiah theih a si.\nCun Shwebo peng Ngawngkai khualu ah October 12 ni ah ralhrang nih luhhnawh in doh an ton caah khauchung mi pahnih an nunnak a liam. October 11 zongah Sagaing ramthen Kyawngdawgyi (ကျောင်းတော်ကြီး) khua ah Ko Awng San Win tel in khuachung mi pali hna cucu hriamnam he kan tlaih hna tiah ralhrang nih an chim.\nBy. Anna Par


Maw Ralhrang Hna Aw, Hi Bantuk Tuahsernak Hi Ngol Hram Rih U Law Zeitluk In Dah A That Hnga Mu>>>>>>> – Onlinenungak\nMaw Ralhrang Hna Aw, Hi Bantuk Tuahsernak Hi Ngol Hram Rih U Law Zeitluk In Dah A That Hnga Mu>>>>>>>\nBy chin tawi on July 19, 2021\nManday Ah Sii-Bawi Thiamsang Pakhat Rallokap Nih An Tukvelh Hnu Ah An Kal Pi\nKawlram ah a voithumnak a chuak than mi Covid-19 zawtnak ruang ah a thi mi an tamtuk lio i rallokap pawl nih a thiamtuk mi siibawi Tet Htey cu July 16 ah antuk an velh i an tlaih hi sii-inn pakhat ah mizaw a zoh i inn lei a tin lei lam ah an tlaih hi a si.\nCDM cawlcanghnak in February 1 thawkin mipi bawmchan tu sii-inn hna ah a lak tein mi zaw a zoh piak tu siibawi pakhat a si.Dothlennak ruang i aa khawngdeng mi hliam a tuar mi hna zong a zohkhenh tu a si tiah kan theih.\n2021 kum March thla le April thlachung Mandalay i uknak duhlonak a langhter i thazaang a chuah tu mipi hna cu rallokap nih chun he zan he an kah hna lio ah siibaw Tet Htey cu mipi hliam a tuar mi zohkenh ding ah timhcia tein a um peng mi a si.\nZaantim deilei caan rallokap nih lamkhat ah an lut lamkhat ah an chuak i mipi an kah hna lio caan hna zong ah siibawi Tet Htey cu amah mawtaw te i khalh in a khawng mi pawl sin a va phan i a va zoh kenh hna.\nSiibawi Tet Htey hi a zaw mi a zoh kenh hna lawng si lo in dohthlennak tuah lio caan ah Sii le siangngakchia hna pehzulh in sianginn an kai than khawhnak ding caah thatho ngai in a pawngkam in a kut tang a ngakchia pawl kha ca a chimh hna i Online platform hmang in man ngei ngai mi lecture pawl cu pel lo tein a chiah peng tiah an chim chih.\nSibawi Tet Htey hi traning a kai hlan ah hin rian a tuannak Sii-inn cu Mukuk khua pi ah a ummi Ihkhun 100 tlum mipi sii-inn pi ah a si.


Rel nuam tuk News le Huat a tlai tuk mi Lobby an hlan mi news an kong – The Cherry Par\nRel nuam tuk News le Huat a tlai tuk mi Lobby an hlan mi news an kong\nRalhrang Ralkap Ni hlunghlai tak tak in tuah an i timh. Anaa- an ting mi a ruang le an planning chim an duh caah Sandahpiah mi nih an kan tuah ter kho sual lai an phang tuk caah Rangon cu Martial Law an chuah nak a si. Mandalay le adang Region le State zong Martial Law an chuah khawh men mi a si. Ralkap Ni kai ding an sawm mi hna Hriamtlai le Embassy cheukhat nih kan kai lai lo a ti mi an um cang. Lawmh a um tuk.\nAmerican Mirum pa Open Society Founder George Soros a rian tuan hawi minung 11 pomah 505 in taza an cuai hna caah George Soros nih cohlan kho lai lo caah MAH le hawi pawl cu an mah le an mah rep an i fawih bantuk a si. CRPH Dr.Sa Sa le U Kyaw Moe Thun an rian tuan mi an hlawh atling deng cang. Tlangcung hriam tlai a si mi KIA le KNU nih ralhrang ralkap minung an thah hna ti thawng hi mi lung a hmui tuk. Ralkap nih an tih bik mi cu Tlangcung hriamtlai pawl an si. Asean ram ah ram rum bik a si mi Indonisia Malaysia le Singapore ram nih MAH a thil tuah mi thu thiam lo in an tuah peng.\nHuat tlai tuk mi News, Lai Mi kan Dr. Ngun le Canada ram um Judah miphun pa Ralhrang ralkap an thil tuah mi Lobby an tuan piak mi cu minung thin lung put tal an ngei hnga maw ka ti. Ralkap an chim mi le tuah an fial mi document pawl hi mihrut hmanh nih an zum hna lai lo. Phaisa duh ruangah a si ko. Tuluk le India ram cu kawl ram caah tih a nung tukmi ram a si. Vawlei cung Democracy ram ngan bik kan si a ti mi India ram cu huat a tlai tuk ve cang.\nRalkap ni a phanhhlan cu Mipi le Sandahpiah mi a hlei in i ralrin ahau. Palek sakhan meiduah le Palek hna he hmaiton in zuanhnawh hna hlah u Aruang cu R2P le UN hi kawlram ah luh ding in an i timh caah hrial khawh a tha bik. Sang le veng ah Pakhat khat a si sual si cun thawng thanh zoh zoh u. A herh ah cun nan ngeih mi hriamnam in tuk le velh ding a si. Nan pum runven nak caah upadi hi a kalh lo mi a si. April thla chungah anak si cu a nak cang lai Arang si cun a rang cang ko lai. Teinak a nai chin leng mang cang. Credit: Robert Ling\n← Dr.sasa na sin ah bomh hal nak.?\nRev. Dr. C Duh Kam: March 20, 2021, The 33rd Chin Revolution Day →


Ram A Buai Zongah Kan Nih Pahnih Cu Zeibantuk Buainak Hman Nih A Kan Dawn Loh Tiin – Buanchukcho\nRam A Buai Zongah Kan Nih Pahnih Cu Zeibantuk Buainak Hman Nih A Kan Dawn Loh Tiin\nJune 8, 2021 admin THEIH TLEI 0\nHi tluk kan ram buai lio pi asi ko nain kan mah caah cun ram buainak nih zei thil hmanh nih buainak a kan pek lo hrimhrim tiin, hi vawlei nuamnak kan hmuh ahcun a za an ti bak cang ko hi. Mi cheukhat fa le cu vawlei kan nun chung ah zei dah nuam tein ka um hi pei a bapi ko cu ti phun in a um kan tam tak tak cang. Kan mah nih nuam nak kan hmuh ahcun, pong kam thil hi kan caah zeihmanh lo an si ti bantuk tuk in a um mi kan tam ngai ngai cang. Mi zei maw cu chungkhar zong ruat ti lo in caan a hmang mi kan tam tuk cang. Hi nungak tleirawl nute a thil tuah mi le an um tu hi an nu le pa caah zeitluk in dah a fak hnga mu.\nCollege kum khatnak ka kai cang lai tiin, a nu le sinin College kai ding a kal mi an fanu te cu hmun dang ah a tlangval pa he hmunkhat in inn an hlang i, vawlei nuam nak can a hmang ti mi nungak nute. Hringtu nu le pa nih fa cung ah dawtnak thinlung an ngei khawh ning le fanu/pa cheukhat nih nu le pa dawtnak kan theih thiam lo ning hi cu a mak tak tak. Kan nu le kan pa nih kan fa le hi hawi an hngar sual lai phang in an ngeih mi dih lak chuah in siangin an kan kai ter mi ka si ti theih thiam lo in duh poh in rak um ko hi cu nu le pa caah zei tluk in a fak hnga.\nCollege kai khawhnak lam te vun hmuh bak in nu le pa cu hnu chit riang mang in, sianginn kai nak ah a herh mi nan ka tuah piak ahcun a za ko ti mi lung put tha lo cu, hi kum 18 nungak nute nih cun a tha lo mi lungput cu a ngei diam ai a poi tak tak. A nu le pa sinin sianginn kai nak ding caah tiin, phaisa a hal mi vialte cu a tlangval pa he caan tha nuam nak ah an hmang mei mei ko. Hi bantuk thi hi cu a tuah ding cu asi bak loh. College kai kho ding in caan tha a hmuh mi cu ka van that tiin, college cu kai ding asi mi cu kai duh lo in, a tu bantuk in a tlangval pa he hmun dang ah inn an hlang i, vawlei nuam nak cu an va hmang diam hi cu fanu tha cu a si hrim hrim lo ti nak asi.\nCu ti cun nu le pa nih sianginn kai nak ding an pek mi phaisa cu a tlangval pa he nuam nak ah a hmang. Hi nu te nih hin a tuah hnga lo ding mi tu kha a va tuah. Hi thil a tuah ruangah hin hmai lei a nunnak lam thluan ah an hawi le cu a phan ko ti hna lai lo. College tha tein kai i, hmai lei a caaah a tha ding mi thil tu i tim lo in, a tlangval pa he nuam tein um a duh deuh mi nu asi caah asi.\nA nu le pa caah cun a tuar a har tak tak ko lai. Cu caah nu le pa dawt nak hi a hman zia a thiam mi kan si hi a herh tak tak mi asi. Hi ca a ral tu vialte nu le pa dawtnak a theih thiam mi va si hram ko uh. Nu le pa nih phaisa tam tak tak dih in sianginn an kan kai ter mi hi an ngeih hlai asi hrimhrim loh, fa le an kan dawt caah an ngeih chunh dih lak chuah in an kan kai ter mi a si ti hi rak thei thiam hram ko aw.


Cybersecurity Officials: “Tutan Election hi US Tuanbia Chungah a Himbikmi a si” – Myanmar Chin\nNovember 13, 2020 Myanmar Chin Hmuhning 0\n“Kan hnung zarh i presidential election kan tuah mi kha US tuanbia chungah a himbikmi a si. Cucaah zeibantuk voting system hmanh hnahnawh a tong lo, ti a fiang,” tiah Thursday i hmunkhat biachimtinak (joint statement) an ngeih lio ah Top government security le Election officails pawl nih thawng an thanh.\n“Vote kongah dehhlennak a um,” tiin hrihhram um lo piin Trump nih a tu le tu te a chim ruangah, tutan biachimtinak ah ai telmi Cybersecurity le Infrastructure Security Agency i rengsang official si hna seh, Department of Homeland Security i officials cheukhat si hna seh, cun top election officails tampi hna nih Trump cu faak ngaingai in an mawhchiah.\nKhat le khat an i tluktuknak states le bangah hin cun mipi hna an counts pawl hi election officials pawl nih voihnih tiangin an checkpiak hna i, vote an rel lio tiang zongah security le ralrinnak an chappiak rih hna. Voting system delete a si, asiloah vote a tlau, asiloah vote an thlen, asiloah phun khatkhat in hnursuan a tong, timi tehte pakhat hmanh a um lo, tiin officials pawl nih cun an chim.\nKan election kongah thawngpang diklo thanh khawhnak lam siseh, cun mit in hmuh tung lo mi zawndamh in chimmi tampi a um, ti cu kan theih ve ko. Asinain, election kong i kan security thazaang hi cu vun zum ko u, tiin cah kan in duh hna. Biahal ding nan ngeih a si ah cun, election tawlreltu dingin kan zumh i rian kan pekmi hna election officials pawl hi vun hal ko hna u, tiin an chim.\nThursday i Cybersecurity and Infrastructure Security Agency (CISA) ah assistant director Bryan Ware a rian an phuah hnu ah a tu bantukin bachimtinak an tuah hi a si.\nMail-vote pek hi cu dehhlennak in a khat mi a si, tiin Trump nih hrihhram ngei lo piin a chimmi cu Mr Ware le a dang CISA senior officails pawl nih an dirpi, aupi ve lo caah Trump a thin an phawh ngaingai.\n“Dua le hna, Election a dih le cangka rianphuah dingmi cazin chungah Trump cozah nih an kan khomh ve sual lai, ti lawng kan phang ko hi teh,” tiin cybersecurity senior officials pahnih nih an riantuanhawi pawl sinah an lungretheihnak an chim.\nPhuah ding mincazin chungah hin FBI director Christopher Wray ai tel. Wray hi Russia hnursuannak nihchuakmen a si, tiin Trump nih a chimmi a dirpi duh lo tu a si. Cun, CISA director Christopher C. Krebs zong hi cazin chungah khumh a si ve. Anih zong nih hin mail-in vote hi a him lo, dehhlennak tampi a chuahter khawhmi a si, tiin Trump nih a chimmi a pompi lo tu a si.\nKan hnung zarh ah khan CISA nih thawngpangdeu dohnak dingah “rumor control” (biachawkvaak runvennak) website an bunh, taar. “Cun election phichuak tlai hnu i thanh a si mi zong hi a um phung a si, thil ai ningcanglo ruangah a si lo, ti hi vote petu nih nan theihthiam a hau lai,” tiin cybersecurity officials nih ca an tial hnu ah an cungah Trump a thinhung ngaingai, tiah theih a si.\nVotepetu pawl votepeknak hmun an kal ni 9 hnu tiang zongah cun, Trump cu a sungh a khaan duh rih lo i, Biden kut ah rian apnak tuah dingmi zong a nawicawt i, national intelligence lei nih thawngpang biapimi Biden sin thanh awk tha lo in a khampiak.